Cyfoeth Naturiol Cymru / Adolygiadau llifogydd Chwefror 2020 yn sbarduno galwad i gynyddu'r ymateb i effeithiau Argyfwng yr Hinsawdd\nAdolygiadau llifogydd Chwefror 2020 yn sbarduno galwad i gynyddu'r ymateb i effeithiau Argyfwng yr Hinsawdd\nRhaid i'r gwersi a ddysgwyd o lifogydd mis Chwefror fod yn gatalydd ar gyfer newid seismig yn y ffordd y mae Cymru'n ymateb i argyfwng yr hinsawdd ac yn rheoli ei pherygl llifogydd yn y dyfodol.\nDyna'r alwad frys gan Brif Weithredwr Cyfoeth Naturiol Cymru (CNC), Clare Pillman, wrth i'r sefydliad gyhoeddi ei adolygiadau i'w ymateb i lifogydd mis Chwefror heddiw (22 Hydref 2020).\nCyrhaeddodd y glawiad a’r llifoedd uchaf erioed yn sgil Stormydd Ciara, Dennis a Jorge yn gynharach eleni yn dilyn gaeaf eithriadol o wlyb, ac arweiniodd at y llifogydd mwyaf difrifol a helaeth yng Nghymru ers 1979, pan effeithiwyd ar lawer o'r un cymunedau.\nMae buddsoddiadau a wnaed i adeiladu amddiffynfeydd CNC ers hynny wedi gwella gallu Cymru i wrthsefyll glaw eithafol yn sylweddol. Mae rhwydwaith o amddiffynfeydd rhag llifogydd Cyfoeth Naturiol Cymru ledled Cymru'n helpu i ddiogelu 73,000 o eiddo rhag llifogydd, ac amcangyfrifir wnaeth 19,000 o eiddo yn Ne Cymru dianc rhag y dyfroedd llifogydd yn ystod Storm Dennis oherwydd presenoldeb amddiffynfeydd Cyfoeth Naturiol Cymru.\nAc eto, teimlwyd effeithiau'r stormydd olynol yn gynharach eleni dros y wlad benbaladr wrth i 3,130* eiddo ddioddef yn nyfroedd y llifogydd a ddilynodd yn ystod y mis.\nCadarnhaodd y Swyddfa Dywydd yn ddiweddarach mai Chwefror 2020 oedd y mis Chwefror gwlypaf ers dechrau cofnodi, a’r pumed mis gwlypaf ers dechrau cadw cofnodion ym 1862.\nWrth fyfyrio ar y digwyddiadau, dywedodd Clare Pillman:\nO'r bywydau a ddifawyd gan y llifoedd didrugaredd, i'r heriau a wynebwyd gan y rhai yn yr ymateb brys, roedd digwyddiadau eithriadol mis Chwefror yn brawf i bawb dan sylw ac rydym yn meddwl am y rhai sy'n dal i adfer ac ailadeiladu heddiw.\nYn union fel yr oedd llifogydd 1979 yn drobwynt ar gyfer rheoli perygl llifogydd yng Nghymru, roedd digwyddiadau mis Chwefror yr un mor dyngedfennol. Roedd llymder stormydd y gaeaf yn rhybudd o batrymau amlach o dywydd eithafol i ddod, a rhaid i'r gwersi a ddysgwn o'n profiadau gynnau'r trafodaethau am y buddsoddiadau sydd eu hangen, a'r paratoadau y mae angen i bob un ohonom eu gwneud i addasu i newid yn yr hinsawdd ac atgyfnerthu gwytnwch Cymru yn wyneb llifogydd am flynyddoedd i ddod.\nDaw'r alwad i weithredu ar y diwrnod y mae CNC yn cyhoeddi canlyniadau ei adolygiadau ar ei ymateb i stormydd mis Chwefror.\nMae'r adroddiadau – sydd wedi'u hadolygu'n annibynnol - wedi edrych ar weithdrefnau a chamau gweithredu CNC, gan gynnwys perfformiad amddiffynfeydd rhag llifogydd a'r gwasanaeth rhybuddio rhag llifogydd yng nghyd-destun yr amodau eithriadol. Maent hefyd wedi edrych ar sut mae'r sefydliad yn rheoli'r tir sydd yn ei ofal i ddeall a gyfrannodd unrhyw un o weithrediadau rheoli tir CNC cyn y llifogydd at effeithiau ar gymunedau.\nCanfu'r adolygiadau fod y penderfyniadau a'r camau a gymerwyd gan staff CNC wedi chwarae rhan sylweddol wrth liniaru effeithiau a allai fod wedi bod yn fwy difrifol ledled Cymru. Wrth gau llifddorau, gosod rhwystrau dros dro a chlirio strwythurau, sicrhawyd bod llawer o ardaloedd yn cael eu diogelu'n effeithiol rhag y dyfroedd.\nSerch hynny, roedd maint y digwyddiadau'n golygu bod straen mawr ar weithrediadau CNC. Roedd hyn yn cynnwys y gallu i ymateb i ddigwyddiadau a oedd yn gwaethygu'n gyflym ac nas rhagwelwyd ar lawr gwlad, neu i gasglu arsylwadau gweledol i gefnogi cyhoeddi rhybuddion llifogydd.\nCyhoeddwyd 243 o Rybuddion Llifogydd, 181 o Negeseuon Llifogydd - Byddwch yn barod a 6 Rhybudd Llifogydd Difrifol ym mis Chwefror, gan ganiatáu i bobl gymryd camau i leihau'r effaith arnynt eu hunain, eu teuluoedd a'u heiddo. Fodd bynnag, ni chyhoeddwyd 12 rhybudd llifogydd lle dylid bod wedi’u cyhoeddi, a chyhoeddwyd chwech yn hwyr. Mae rhai gwelliannau wedi'u gwneud yn ddi-oed ers hynny i helpu i leihau'r posibilrwydd y bydd hyn yn digwydd eto mewn digwyddiad ar raddfa debyg, ac mae'r adolygiad yn argymell camau gweithredu tymor hwy ar gyfer gwelliannau pellach.\nDifrodwyd rhai amddiffynfeydd yn dilyn y llifogydd ond gaeth dim un ohonynt fethiant strwythurol.\nMae'r holl waith atgyweirio i amddiffynfeydd yr oedd angen rhoi sylw iddynt ar unwaith wedi'i gwblhau . Bydd gwelliannau amddiffynfeydd tymor hwy yn cael eu rolnu i'w gyflawni dros y misoedd nesaf.\nCydnabyddir bod llawer o ddigwyddiadau eraill yn ymwneud â llifogydd o afonydd a nentydd llai, draeniad ffyrdd a charthffosydd. Mae CNC yn gweithio gydag awdurdodau lleol ar eu hymchwiliadau eu hunain i achosion llifogydd yn eu hardaloedd eu hunain lle y bo'n briodol.\nFel rhan o'r adolygiad rheoli tir, mae CNC hefyd wedi edrych ar reoli tir Ystad Goetir Llywodraeth Cymru uwchben Pentre, Aberpennar a Blaenllechau yn Rhondda Cynon Taf i ganfod sut y gallai gweithrediadau tir fod wedi cyfrannu at effeithiau llifogydd yn yr ardal hon.\nCanfu'r adolygiad fod gweithrediadau CNC ar y safle uwchben pentref Pentre yn cyd-fynd â safonau arferion coedwigaeth da ac nad oedd y gweithrediadau hyn yn debygol o fod yn brif achos y llifogydd ym Mhentre.\nMae'r adolygiad o lifogydd yn nodi pum thema allweddol y mae angen i CNC fynd i'r afael â hwy yn y tymor byr a'r tymor hwy – wedi'u hategu gan ddeg maes gweithredu allweddol - a fydd yn cyflymu cynnydd Cymru i fod wedi’i diogelu a'i pharatoi’n well ar gyfer tywydd mwy eithafol.\n• Diffygion yn narpariaeth y gwasanaeth rhybuddio am lifogydd, sy'n amlwg mewn digwyddiadau mor ddifrifol ac eithafol.\n• Cyfyngiadau o ran capasiti i rybuddio ac ymateb yn effeithiol i lifogydd ar raddfa sylweddol fel hon.\n• Yr angen am fewnbwn sefydliadol cryfach a chyfannol i ymateb CNC i lifogydd.\n• Gwelliannau sydd eu hangen yng ngweithredoedd CNC yn y cyfnod cyn digwyddiadau ac i'w allu i wella yn eu sgil.\n• Rhaid gwneud dewisiadau anodd ynglŷn â lefel y gwasanaeth sy'n ymarferol, yn realistig ac yn ddichonadwy, a'r goblygiadau cysylltiedig o ran y buddsoddiad y bydd ei angen.\nMae casgliadau'r adolygiad o reoli’r ystad tir hefyd wedi arwain at ddeg argymhelliad allweddol arall ar sut y dylai CNC addasu ei ddull presennol o reoli tir er mwyn cyfrannu at leihau'r risg o lifogydd bach i ganolig ar lefel leol.\nMae CNC yn cymryd y canlyniadau a'r camau a argymhellir yn ein hadolygiadau o ddifrif, gan dderbyn yn llwyr ble mae angen newid i wella'r gwasanaeth a ddarparwn. Rydym wedi ymrwymo i weithredu'r gwelliannau y mae'n eu hargymell.\nYmhlith y materion y mae ein hadolygiadau wedi'u nodi, mae pethau y gellir mynd i'r afael â hwy'n gyflym, ac rydym wedi ymdrin â rhai o’r rhain yn barod. Bydd meysydd eraill o welliant yn gofyn am fuddsoddi, dylunio a chynllunio sylweddol a bydd yn cymryd peth amser, blynyddoedd o bosibl, i'w datrys yn llawn.\nOnd mae'n amlwg bod gwersi i'w dysgu a gwelliannau i'w gwneud ar gyfer yr holl gyrff sy'n gyfrifol am reoli perygl llifogydd yng Nghymru. Er na allwn briodoli pob storm i effeithiau newid yn yr hinsawdd, mae'r dystiolaeth wyddonol yn awgrymu ein bod yn debygol o weld mwy o'r digwyddiadau tywydd eithafol hyn yn y dyfodol.\nNid oes un ateb, ac mae'r her yn fwy nag y gall unrhyw un sefydliad fynd i'r afael ag ef ar ei ben ei hun. Dyna pam mae angen i bob lefel o lywodraeth, y sefydliadau sy'n gyfrifol am reoli perygl llifogydd, busnesau a'r cymunedau sydd mewn perygl, i gyd fod yn rhan o'r broses o wneud penderfyniadau, gan dynnu ar yr holl ddulliau sydd ar gael inni i ateb heriau hinsawdd sy'n newid.\nCyhoeddir yr adolygiadau yn yr wythnos y lansiodd Llywodraeth Cymru ei Strategaeth Genedlaethol ar gyfer Rheoli Perygl Llifogydd ac Erydu Arfordirol – fframwaith sy'n nodi'r cyfeiriad ar gyfer dull Cymru o reoli'r risgiau sy'n deillio o lifogydd ac erydu arfordirol yn wyneb argyfwng yr hinsawdd dros y degawd nesaf.\nDywedodd Cadeirydd Cyfoeth Naturiol Cymru, Syr David Henshaw:\nRydym yn croesawu cyhoeddi strategaeth Llywodraeth Cymru ac rydym wedi ymrwymo i weithio'n agos gyda hi a chyda phartneriaid i weithredu a datblygu'r polisi mewnol.\nSerch hynny, hyd yn oed yn y cyd-destun hwn, ac er gwaethaf y buddsoddiad sylweddol mewn rheoli perygl llifogydd dros y blynyddoedd diwethaf, dangosodd digwyddiadau mis Chwefror fod angen gwneud mwy i addasu i heriau a fydd yn cael eu gwaethygu gan y newid yn yr hinsawdd yn y dyfodol. Mae dewisiadau a phenderfyniadau anodd i'w gwneud.\nUn o gasgliadau pwysig ein hadolygiadau yw nad oedd graddfa'r adnoddau sydd ar gael i CNC yn cyfateb i faint y dasg dan sylw ar gyfer digwyddiad o'r raddfa a'r maint hwn. Gellir gwneud gwelliannau i rai elfennau o'n gwasanaeth presennol o fewn yr adnoddau presennol, a byddant yn gwneud hynny.\nOnd fel y dywedodd Gweinidog yr Amgylchedd, Ynni a Materion Gwledig, Lesley Griffiths wrth lansio'r strategaeth llifogydd newydd i Gymru, mae angen i ni gael y sgyrsiau am sut rydym yn ymateb i'r perygl o lifogydd a heriau’r hinsawdd yn y dyfodol. Mae arnom angen dealltwriaeth gyffredin hefyd o lefel y gwasanaeth y mae Cymru am ei chael ac yr ydym yn barod i fuddsoddi ynddo, a sut y gall pob sefydliad a cymuned gydweithio i wella gallu Cymru i wrthsefyll llifogydd yn y dyfodol.\nBydd CNC yn parhau i fuddsoddi yn ein pobl, ein technoleg, ein seilwaith, ein systemau a'n prosesau i ymgymryd â'n dyletswyddau rheoli perygl llifogydd ac amddiffyn ein cymunedau. Ond mae effaith newid yn yr hinsawdd yn rhywbeth i bob un ohonom fynd i'r afael ag ef ar y cyd ac mae'n fater y mae'n rhaid mynd i'r afael ag ef yn ddi-oed.\nDarllenwch ein hadolygiadau o Stormydd Chwefror 2020


Nodyn Cyngor 8.3 – Dylanwadu ar sut y caiff cais ei archwilio: y Cyfarfod Rhagarweiniol | Cynllunio Seilwaith Cenedlaethol\nMae’r cyngor hwn wedi’i fwriadu ar gyfer pobl neu sefydliadau sydd â diddordeb mewn cymryd rhan yn yr Archwiliad ar gyfer cais. Mae’r Cyfarfod Rhagarweiniol yn gyfle i ddylanwadu ar sut caiff y cais ei archwilio.\nDechrau’r Archwiliad a’r Cyfarfod Rhagarweiniol\nA ddylwn fynd i’r Cyfarfod Rhagarweiniol\nYr agenda a threfniadau\nGosodiad ystafell y Cyfarfod Rhagarweiniol\nNodyn y Cyfarfod Rhagarweiniol\nRecordiad sain y Cyfarfod Rhagarweiniol\nDatganiadau cyhoeddus neu wleidyddol, ymgyrchu a’r cyfryngau\n1. Dechrau’r Archwiliad a’r Cyfarfod Rhagarweiniol\n1.1 Ar ôl i’r cyfnod Sylwadau Perthnasol ddod i ben, bydd yr Awdurdod Archwilio yn gwahodd partïon â buddiant i gyfarfod cychwynnol o’r enw’r “Cyfarfod Rhagarweiniol”. Caiff y gwahoddiad ei anfon at bartïon â buddiant trwy’r e-bost neu’r post o leiaf 21 niwrnod cyn i’r Cyfarfod Rhagarweiniol gael ei gynnal.\n1.2 Diben y Cyfarfod Rhagarweiniol yw ystyried sut caiff y cais ei archwilio. Mae pob Archwiliad yn unigryw ac wedi’i lunio i adlewyrchu amgylchiadau penodol pob achos. Yn y Cyfarfod Rhagarweiniol, bydd y partïon yn gallu gwneud sylwadau ar yr Amserlen Archwilio ddrafft a gyhoeddwyd gan yr Awdurdod Archwilio cyn y Cyfarfod. Cyn y Cyfarfod, bydd yr Awdurdod Archwilio hefyd yn rhoi gwybod i bartïon am ei asesiad cychwynnol o’r prif faterion.\n1.3 Bydd y cyfnod o 6 mis o Archwiliad yn dechrau y diwrnod ar ôl y Cyfarfod Rhagarweiniol.\n2. A ddylwn fynd i’r Cyfarfod Rhagarweiniol?\n2.1 Cyfarfod gweithdrefnol yw’r Cyfarfod Rhagarweiniol, sy’n helpu i lywio sut caiff y cais ei archwilio. Nid yw’n gyfle i bartïon â buddiant fynegi eu barn am yr hyn y maent yn ei hoffi neu nad ydynt yn ei hoffi am y cais. Bydd hynny’n digwydd yn ddiweddarach, wedi i’r Archwiliad ddechrau. Bydd yr Awdurdod Archwilio wedi darllen y safbwyntiau a fynegwyd yn y Sylwadau Perthnasol.\n2.2 Yn y cyfarfod, caiff y bobl a’r sefydliadau a wahoddwyd eu gwahodd i wneud sylwadau ar yr Amserlen Archwilio ddrafft a’r trefniadau ar gyfer digwyddiadau archwilio yn y dyfodol, cyn i’r Awdurdod Archwilio gadarnhau’r amserlen.\n2.3 Er enghraifft;\nEfallai y bydd digwyddiadau cyhoeddus lleol neu ddigwyddiadau eraill y disgwylir iddynt gael eu cynnal ar yr un pryd â dyddiad cau neu wrandawiad arfaethedig; neu\nEfallai y bydd lleoedd addas i gynnal gwrandawiadau sy’n gyfleus i’r gymuned leol, ond nad yw’r Awdurdod Archwilio yn ymwybodol ohonynt; neu\nEfallai y bydd grwpiau o bobl a fyddai’n elwa ar ddull gwahanol i’w helpu i gymryd rhan yn yr Archwiliad, er enghraifft dylid ystyried patrymau gwaith ac anghenion teithio pobl wrth ystyried lleoliadau ac amseroedd gwrandawiadau.\n3. Yr agenda a threfniadau\n3.1 Caiff rhestr o’r materion yr hoffai’r Awdurdod Archwilio eu trafod yn y Cyfarfod Rhagarweiniol eu cynnwys yn y llythyr sy’n gwahodd partïon â buddiant i’r Cyfarfod, a elwir yn “llythyr Rheol 6”. Dylech ddilyn yr agenda sy’n cael ei phennu gan yr Awdurdod Archwilio yn y llythyr Rheol 6.\n3.2 Caiff y llythyr gwahodd ei anfon at bawb a gofrestrodd yn barti â buddiant a phobl a sefydliadau penodol eraill sy’n bartïon â buddiant fel mater o drefn, fel awdurdodau lleol perthnasol ac ymgyngoreion statudol rhagnodedig. Caiff ei gyhoeddi ar dudalen y prosiect perthnasol ar y wefan Cynllunio Seilwaith Cenedlaethol hefyd.\n3.3 Bydd y llythyr Rheol 6 yn cynnwys Amserlen Archwilio ddrafft, a fydd yn ffocws ar gyfer trafodaethau yn y Cyfarfod. Bydd yr Amserlen Archwilio ddrafft yn cynnwys mathau a dyddiadau dros dro y gwrandawiadau. Bydd hefyd yn cynnwys dyddiadau cau arfaethedig, fel ar gyfer derbyn sylwadau ysgrifenedig gan bartïon â buddiant. Nid yw’r dyddiadau cau yn yr Amserlen Archwilio ddrafft yn benodedig bryd hynny.\n3.4 Os hoffech fod yn bresennol a siarad yn y Cyfarfod Rhagarweiniol, byddai’n ddefnyddiol pe gallech roi gwybod i’r Arolygiaeth Gynllunio ymlaen llaw, erbyn y dyddiad cau yn y llythyr Rheol 6. Bydd y llythyr hefyd yn cynnwys manylion am sut i gysylltu â thîm achos yr Arolygiaeth Gynllunio.\n3.5 Wrth gysylltu â’r tîm achos, mae’n bwysig eich bod yn datgan eich rhif cyfeirnod unigryw a roddir yn y neges e-bost neu’r llythyr ac, os hoffech siarad, dylech amlinellu’r pwyntiau yr hoffech eu codi yn y Cyfarfod.\n4. Ar ddiwrnod y Cyfarfod\n4.1 Os gwnaethoch roi gwybod i ni’n flaenorol yr hoffech siarad yn y Cyfarfod, rhowch eich enw i aelod o’r Arolygiaeth Gynllunio er mwyn cadarnhau i’r Awdurdod Archwilio eich bod yn bresennol yn y Cyfarfod. Fel arfer, bydd desg wybodaeth wedi’i staffio gan staff yr Arolygiaeth ger mynedfa’r lleoliad.\n4.2 Os hoffech siarad ac nad ydym yn eich disgwyl, efallai y byddwn yn gofyn ichi beth yr hoffech siarad amdano a ph’un a ydych yn barti â buddiant ai peidio. Os nad ydych yn barti â buddiant, efallai y bydd yn bosibl i chi siarad o hyd, ond bydd hynny’n dibynnu ar fel y gwêl yr Awdurdod Archwilio orau.\n5. Gosodiad ystafell y Cyfarfod Rhagarweiniol\n5.1 Fel arfer, bydd yr ystafell lle caiff y Cyfarfod Rhagarweiniol ei chynnal wedi’i pharatoi â gosodiad theatr, â rhesi o seddau.\n5.2 Bydd yr Awdurdod Archwilio yn eistedd ar fwrdd ar y tu blaen i’r ystafell, a bydd y rhai sy’n bresennol yn y cyfarfod yn eu hwynebu. Bydd bwrdd â microffon arno yn wynebu’r Awdurdod Archwilio. Bydd yr Awdurdod Archwilio yn gwahodd pob parti â buddiant sydd wedi gofyn am gael siarad i ddod i’r tu blaen i eistedd wrth y bwrdd hwn a siarad yn uniongyrchol â nhw. Fel arfer, bydd microffon symudol ar gael os nad yw pobl yn gallu dod at y bwrdd yn y tu blaen, neu os nad ydynt eisiau gwneud hynny.\n5.3 Weithiau, caiff byrddau eu darparu ar y tu blaen i’r ystafell i rai partïon sy’n debygol o fod â nifer o ddogfennau i gyfeirio atynt; yn enwedig yr awdurdod lleol, yr ymgeisydd neu grŵp gweithredu lleol. Mae hyn er hwylustod yn unig ac mae eu statws yr un fath â phob parti arall â buddiant. Os ydych yn credu eich bod yn debygol o fod â llawer o ddogfennau papur yn y cyfarfod, gallwch ofyn am fwrdd pan fyddwch yn cysylltu â’r Arolygiaeth Gynllunio i roi gwybod i ni yr hoffech fod yn bresennol yn y cyfarfod. Fodd bynnag, efallai na fydd yn bosibl bodloni pob cais tebyg.\n5.4 Weithiau, bydd bwrdd wrth ochr bwrdd yr Awdurdod Archwilio hefyd er mwyn i aelod o staff yr Arolygiaeth Gynllunio wneud cofnod o’r Cyfarfod Rhagarweiniol\n5.5 Gallai bwrdd arall gael ei ddarparu yng nghefn yr ystafell ar gyfer aelodau’r wasg.\n6. Nodyn y Cyfarfod Rhagarweiniol\n6.1 Caiff nodyn o’r Cyfarfod Rhagarweiniol ei gymryd a’i gyhoeddi ar dudalen y prosiect perthnasol ar y wefan Cynllunio Seilwaith Cenedlaethol cyn gynted ag y bo’n ymarferol ar ôl y cyfarfod. Mae’r nodyn a wneir yn y Cyfarfod Rhagarweiniol yn grynodeb o’r pwyntiau a wnaed yn hytrach na thrawsgrifiad.\n7. Recordiad sain y Cyfarfod Rhagarweiniol\n7.1 Cyn gynted ag y bo’n ymarferol ar ôl i’r Cyfarfod ddod i ben, caiff recordiad sain ei gyhoeddi ar dudalen y prosiect perthnasol ar y wefan Cynllunio Seilwaith Cenedlaethol. Dyma’r arfer arferol ar ôl gwrandawiadau Archwiliad hefyd.\n7.2 Mae’n bwysig eich bod yn rhoi gwybod i’r Arolygiaeth Gynllunio cyn dechrau’r Cyfarfod Rhagarweiniol os hoffech wneud eich recordiad sain/fideo eich hun o’r cyfarfod, fel recordio’r trafodion ar ffôn symudol. Bydd yr Awdurdod Archwilio yn gofyn ar ddechrau’r Cyfarfod Rhagarweiniol a oes unrhyw un yn gwrthwynebu hyn, ac yna’n penderfynu p’un a fydd yn caniatáu i chi wneud hynny ai peidio. Os bydd yr Awdurdod Archwilio yn rhoi caniatâd, rhaid i’r recordiad gael ei wneud yn ystyriol a heb godi ofn ar aelodau’r cyhoedd sydd eisiau siarad. Yr Awdurdod Archwilio fydd yn cadw trefn ar y Cyfarfod Rhagarweiniol a gall ofyn i unrhyw un roi’r gorau i recordio ar unrhyw adeg.\n8. Datganiadau cyhoeddus neu wleidyddol, ymgyrchu a’r cyfryngau\n8.1 Er ein bod yn deall ei bod yn bosibl mai’r Cyfarfod Rhagarweiniol fydd y tro cyntaf i bobl sydd â buddiant mewn cais penodol ymgynnull yn ffurfiol, nid yw’n gyfle i wneud datganiadau â chymhelliant gwleidyddol neu drafod rhinweddau’r cais. Caiff yr holl sylwadau eu cyfeirio at yr Awdurdod Archwilio a gellir gofyn i bobl sy’n amharu ar ddiben y cyfarfod adael. Os bydd eich cyflwyniad yn gwyro oddi wrth ddiben y cyfarfod, gall yr Awdurdod Archwilio dorri ar eich traws a gofyn i chi fynd yn ôl at yr eitem ar yr agenda sy’n cael ei thrafod. Gofynnir i gynrychiolwyr etholedig helpu eu hetholwyr trwy osod esiampl.\n8.2 Nid yw’n briodol i annerch y bobl eraill sy’n bresennol na chyfeirio eich sylwadau at un o’ch cydnabod yn hytrach na’r Awdurdod Archwilio. Ni chaniateir i’r ymgeisydd godi stondinau hyrwyddol neu unrhyw beth tebyg yn y lleoliad, ac ni all grwpiau ymgyrchu na phobl eraill wneud hynny ychwaith. Gofynnir i unrhyw un sy’n cario baneri ymgyrchu.\n9. Ar ôl y cyfarfod\n9.1 Ar ôl y Cyfarfod Rhagarweiniol, bydd yr Awdurdod Archwilio yn anfon llythyr at bawb a wahoddwyd i’r cyfarfod. Yr enw ar y llythyr hwn yw’r llythyr Rheol 8 ac mae’n amlinellu’r penderfyniadau a wnaed gan yr Awdurdod Archwilio ynghylch sut caiff y cais ei archwilio. Bydd yn cynnwys yr amserlen ar gyfer yr Archwiliad.\n9.2 Gall yr Awdurdod Archwilio ddiwygio’r amserlen hon yn ystod yr Archwiliad, ond fel arall caiff ei hystyried yn derfynol a rhaid iddi gael ei dilyn.\n10.1 Pwyntiau allweddol am y broses:\nDiben y Cyfarfod Rhagarweiniol yw ystyried sut caiff y cais ei archwilio. Nid yw’n ymwneud â rhinweddau’r cais.\nCaiff partïon sydd wedi cofrestru i gymryd rhan eu gwahodd i’r Cyfarfod.\nBydd y gwahoddiad i’r Cyfarfod yn cynnwys amserlen ddrafft ar gyfer yr Archwiliad, a fydd yn cael ei hystyried yn y Cyfarfod.\n10.2 Rhai pwyntiau i’w cofio cyn, yn ystod ac ar ôl y cyfarfod:\nYsgrifennwch atom os hoffech siarad yn y Cyfarfod ac esboniwch beth yr hoffech siarad amdano.\nDarllenwch y gwahoddiad a’r llythyr, yr amserlen ddrafft, a byddwch yn glir ynghylch yr hyn yr hoffech wneud sylwadau\nRhowch wybod i ni os oes gennych unrhyw anghenion neu geisiadau arbennig.\nOs ydych wedi gofyn am gael siarad, rhowch wybod i rywun o’r Arolygiaeth Gynllunio eich bod wedi cyrraedd.\nOs hoffech ffilmio neu recordio, rhowch wybod i rywun o’r Arolygiaeth Gynllunio.\nRhowch sylw i’r agenda.\nArhoswch nes i rywun ofyn i chi siarad, neu dangoswch yr hoffech ymateb i gwestiynau gan yr Awdurdod Archwilio.\nOs cewch eich gwahodd i siarad neu ymateb, gallwch naill ai ddod at y bwrdd yn y tu blaen neu ddefnyddio microffon symudol.\nCofiwch: Mae’r Cyfarfod yn weithdrefnol; mae’n ymwneud â sut caiff y cais ei archwilio. Nid yw’n gyfle i bartïon a wahoddwyd fynegi eu.\nCaiff nodyn a recordiad sain eu cyhoeddi ar y wefan Cynllunio Seilwaith Cenedlaethol.\nBydd yr Awdurdod Archwilio yn ysgrifennu at bawb a wahoddwyd i’r Cyfarfod â’r Amserlen derfynol ar gyfer yr Archwiliad.\nBydd y cyfnod archwilio yn dechrau’r diwrnod ar ôl y Cyfarfod Rhagarweiniol am uchafswm o chwe mis.\n11.1 Mae’r Arolygiaeth Gynllunio wedi llunio cyfres o Nodiadau Cyngor anstatudol am ystod o faterion proses. Mae’r rhain ar gael i’w lawrlwytho ar wefan Cynllunio Seilwaith Cenedlaethol.\n11.2 Mae cyfres Nodiadau Cyngor 8 yr Arolygiaeth Gynllunio yn esbonio sut i gymryd rhan ym mhroses gynllunio Seilwaith Cenedlaethol. Mae’n cynnwys 5 atodiad, fel a ganlyn:


Deborah Llewelyn - Literature Wales\nHafanEin ProsiectauGwaith Comisiwn i Awduron Llenyddiaeth CymruDeborah Llewelyn\nMeddyginiaethau ar gyfer yr enaid: archwilio gallu ysgrifennu creadigol fel celfyddyd iachaol\nEnw Prosiect: Meddyginiaethau ar gyfer yr enaid: archwilio gallu ysgrifennu creadigol fel celfyddyd iachaol\nCyfranogwyr: Pobl sy’n byw gyda phoen cronig\nPrif artist: Deborah Llewelyn\nPlatfform Digidol: Zoom\nY mae astudiaethau diweddar wedi dangos sut y gall ysgrifennu creadigol fod yn llesol i bobl sy’n byw gyda phoen cronig. Mae’n gallu lleihau iselder ysbryd a straen; cynyddu emosiynau cadarnhaol; arwain at system imiwnedd gwell; a gwell rheolaeth dros boen. Bydd y cwrs hwn yn darparu gofod diogel i drafod syniadau a theimladau wrth i ni archwilio arddulliau a lleisiau ysgrifennu amrywiol. Bydd y cwrs hefyd yn cynnig ymdeimlad o bwrpas, cyfle i gysylltu ag eraill a chyfle i ymuno â chymuned o bobl o’r un anian sydd â phrofiadau tebyg. Mae’r cwrs wedi’i lunio ar gyfer pob lefel sgiliau, p’un ai yw’r cyfranogwyr yn ysgrifennu creadigol am y tro cyntaf neu wedi bod yn ymarfer yn rheolaidd ers blynyddoedd.\nMagwyd yr awdur, bardd a’r golygydd Deborah Llewelyn yn Llanymddyfri, Sir Gaerfyrddin ac mae bellach yn byw ym Mhontardawe yn Nyffryn Abertawe. Mae ganddi radd MA gyda rhagoriaeth mewn Ysgrifennu Creadigol o Brifysgol Abertawe. Mae hi’n arwain gweithdai ar gyfer grwpiau bregus megis pobl hŷn, troseddwyr ifanc, a phobl sy’n byw â dementia. Mae hi hefyd wedi gweithio ar brosiectau barddoniaeth cyfranogol gan gynnwys prosiect cARTrefu Age Cymru a Cyngor Celfyddydau Cymru. Mae Deborah yn Aelod Proffesiynol o LAPIDUS a NAWE, ac mae hi’n angerddol am y rôl y gall ysgrifennu creadigol ei chwarae mewn myfyrio personol, iachâd a datblygiad.\n“Mae fy ngweithdai wedi’u strwythuro o amgylch ymarferion ysgrifennu sy’n annog y dychymyg i ymffrwythlonni. Byddant yn darparu cyswllt cymdeithasol a chefnogaeth i bobl sy’n byw gyda phoen cronig. Bydd y cyfranogwyr yn cael eu grymuso ac yn darganfod persbectif sy’n cynnig ystyr a gobaith i’w cyflwr.”- Deborah Llewelyn


Ychwanegu neu dynnu defnyddwyr ar-lein ar gyfer Treth Trafodiadau Tir | LLYW.CYMRU\nYchwanegu neu dynnu defnyddwyr ar-lein ar gyfer Treth Trafodiadau Tir\nSut i ychwanegu neu ddileu defnyddwyr ar-lein o gyfrif ar-lein Treth Trafodiadau Tir eich sefydliad.\nSut i ychwanegu defnyddwyr ar-lein\nCofrestru ar gyfer eich manylion mewngofnodi unigol\nActifadu defnyddwyr newydd\nYchwanegu a thynnu gweinyddwr arall\nI ychwanegu defnyddiwr ar-lein at gyfrif ar-lein eich sefydliad:\nRhaid i'r defnyddiwr newydd gofrestru ar gyfer eu manylion mewngofnodi eu hunain.\nRhaid i weinyddwr y sefydliad eu hactifadu er mwyn iddynt allu ffeilio a gweld ffurflenni treth.\nDefnyddiwch y botwm 'Cofrestrwch nawr' ar y dudalen mewngofnodi fel y gwelir yn y sgrinlun isod.\nWrth gofrestru byddwch angen:\nRhif cofrestru eich sefydliad.\nGofynnwch i’ch gweinyddwr am hwn os nad yw gennych chi. Gallant ddod o hyd iddo ar eu tudalen 'rheoli defnyddwyr ar-lein'.\nGwirio eich cyfeiriad e-bost.\nBydd cod yn cael ei anfon i’ch cyfeiriad e-bost gan Microsoft ac mae angen i chi ei ddefnyddio o fewn 10 munud. Os nad ydych yn derbyn y cod hwn, edrychwch yn eich ffolder 'sothach' neu 'sbam'. Cysylltwch â ni os nad ydych wedi ei dderbyn neu fod angen help arnoch.\nPan fyddwch wedi cofrestru, dywedwch wrth eich gweinyddwr. Gallant eich actifadu ar gyfrif y sefydliad.\nGall gweinyddwyr weld defnyddwyr sydd wedi cofrestru ar gyfer cyfrif ar-lein gyda'u sefydliad ar y dudalen 'rheoli defnyddwyr ar-lein'. Ar y dudalen hon gallwch ddewis defnyddwyr sy'n aros i’w hactifadu a newid eu ' statws defnyddiwr’ i wedi’i actifadu\nYna gall defnyddwyr sydd wedi'u hactifadu:\ngyflwyno ffurflenni treth\ngweld ffurflenni drafft a rhai sydd wedi’u cyflwyno gan eich sefydliad\nGall gweinyddwyr uwchraddio defnyddwyr yn weinyddwyr drwy newid eu 'math o ddefnyddiwr' yn y system ar unrhyw adeg. Gallwch hefyd eu newid yn ôl yn ddefnyddwyr.\nFel gweinyddwr, byddant yn gallu rheoli a diweddaru’r rhestr defnyddwyr.\nOs bydd defnyddiwr yn gadael y sefydliad neu os nad oes angen mynediad arno mwyach, dylech ei ddadactifadu ar unwaith.\nOs ydynt yn gadael eich sefydliad dros dro gallwch eu dadactifadu a'u hailactifadu’n ddiweddarach.\nI actifadu defnyddiwr:\nEwch i 'rheoli defnyddwyr ar-lein'.\nDewiswch y defnyddiwr.\nDewiswch 'golygu manylion y defnyddiwr'.\nNewidiwch statws y defnyddiwr i 'wedi’i ddadactifadu'.\nCofrestru er mwyn ffeilio Treth Trafodiadau Tir ar-lein\nFfeilio Treth Trafodiadau Tir ar-lein


'Ni ddylai unrhyw swydd fod allan o gyrraedd merched' - BBC Cymru Fyw\n'Ni ddylai unrhyw swydd fod allan o gyrraedd merched'\n2 Hydref 2015\nFfynhonnell y llun, Getty Images\nFe enillodd Pippa Britton chwech o fedalau byd a chynrychioli Prydain yn y Paralympics yn 2008 a 2012\nNi ddylai unrhyw swydd fod "allan o gyrraedd" merched, medd un o weinidogion llywodraeth Cymru.\nFe ddaw'r neges wrth i sêr chwaraeon, peirianwyr a gwyddonwyr blaenllaw geisio ysbrydoli merched yng Nghymru i ddilyn gyrfaoedd mewn diwydiannau sy'n cael eu dominyddu gan ddynion.\nDywedodd Gweinidog y Cymunedau, Lesley Griffiths fod angen "taclo'r rhwystrau" sy'n atal merched rhag ymgeisio am swyddi sy'n talu'n well.\nBydd mwy na 100 o ferched rhwng 16 a 18 oed, yn cael cyngor ar sut i gyrraedd y brig mewn digwyddiad ym Mhrifysgol Glyndŵr Wrecsam ddydd Gwener.\nMae'r rhai sy'n cymryd rhan yn y gynhadledd yn cynnwys Alison Westcott, peiriannydd dylunio mecanyddol gyda chwmni technoleg Raytheon, rhaglennydd cyfrifiadurol y Llu Awyr Brenhinol, Y Corporal Clare Loughran, a saethwr Paralympiad Pippa Britton.\nBydd Julie Williams, sydd wedi bod yn gweithio fel prif ymgynghorydd gwyddonol Cymru ers dwy flynedd ac Alison J McMillan, athro mewn technoleg awyrofod ym Mhrifysgol Glyndŵr, hefyd yn cymryd rhan yn y digwyddiad.\nFfynhonnell y llun, Welsh Government\nJulie Williams sydd wedi bod yn gweithio fel prif ymgynghorydd gwyddonol Cymru ers dwy flynedd\nDywedodd Lesley Griffiths: "Mae cyflawniadau'r merched yn y digwyddiad heddiw yn dangos i ni nad oes unrhyw swydd allan o gyrraedd merched.\n"Fodd bynnag, mae'n bwysig ein bod yn cael clywed am y rhwystrau mae merched sydd wedi llwyddo mewn bywyd wedi wynebu ar hyd y ffordd.\n"Rhaid i ni gydnabod y rhwystrau hyn, a mynd i'r afael â nhw, os ydym am atal merched rhag cael eu cau allan o rai gyrfaoedd, a heb gynrychiolaeth ddigonol mewn llawer o swyddi sy'n talu'n well."\nDywedodd yr Athro McMillan y gall agor drysau i fwy o ferched "arwain at newidiadau mawr".\n"Mae cyfraniad merched mewn meysydd sy'n arloesi, yn golygu y gall y diwydiannau ddatblygu cynnyrch sy'n gwella bywydau merched a dynion, a gwneud gwahaniaeth gwirioneddol i broffidioldeb cwmnïau," ychwanegodd.\n28 munud yn ôl\nWrecsam yn breuddwydio am fuddugoliaeth yn Wembley\n12 munud yn ôl\nBachgen 'wedi colli ei fys wrth ffoi rhag bwlio'\n17 awr yn ôl


Ceunant Clydach HLC008\nRheilffordd/tramffordd ddiwydiannol a choridor a chyffordd camlas; glanfeydd camlas; anheddiad rheilffordd/tramffordd a chamlas ddiwydiannol; canolfan fasnachol; datblygiadau hirgul a fewnlenwyd yn ddiweddarach ar ddiwedd yr 20fed ganrif; gweithgynhyrchu a melino diwydiannol; cyflenwi dwr. Nôl i'r map\nCychwynnodd ardal tirwedd hanesyddol Gilwern gyda datblygiad Camlas Brycheiniog a'r Fenni, a daeth ei lleoliad wrth gyffordd ceunant serth Clydach a dyffryn Wysg yn gyffordd i Reilffordd Clydach a'r gamlas; cyn hynny roedd yr ardal wedi cael ei ffermio. Dechreuodd Brecknock and Abergavenny Canal Co. ar y gwaith o adeiladu Rheilffordd Clydach yn 1793 mewn ymgais i ddarparu refeniw cynnar; cysylltai'r llinell byllau glo Gellifelen a gwaith haearn yng Nghendl i Efail Llangrwyne yn Nyffryn Wysg. Yn 1796 dechreuodd gwaith ar y gamlas, ac yn 1797 adeiladwyd twnnel i ddarparu ar gyfer y rheilffordd. Ychwanegwyd bwa cyntaf y twnnel yn 1809 i gario Tramffordd Llam-march i lanfa Clydach Iron Co.\nFfurfiai'r glanfeydd yng Ngilwern graidd strategol cynlluniau cynnar Cwmni'r Gamlas. Gilwern oedd lleoliad canolfan weinyddol y gamlas a phreswylfa'r Asiant. Ar ben hynny cynhwysai'r ardal Lanfa Clydach Iron Co. ym mhen pellaf Tramffordd Llam-march ac fe'i gwasanaethid gan Reilffordd Clydach, Glanfa Llanelli a'r Lanfa Gyhoeddus (Glanfa Clydach), a wasanaethid gan ganghennau o Reilffordd Clydach a awdurdodwyd yn 1797. O'r fan hon y bwriad oedd y câi unrhyw haearn, glo a chalch eu llwytho a'u hanfon i'r gogledd i ardaloedd amaethyddol Sir Frycheiniog, Sir Faesyfed a Swydd Henffordd; neu i'r de i ganolfannau diwydiannol a'r dociau yng Nghasnewydd. Sefydlwyd llawer o lanfeydd eraill yn ddiweddarach, ond parhaodd Gilwern yn un o'r rhai prysuraf nes i fusnes y camlesi ddirywio gyda dyfodiad y rheilffyrdd yn y 1860au. Brecknock Boat Co. (1797-1866) oedd y prif gariwr dros y gamlas, a bu'n masnachu mewn glo a chalchfaen, ac yn berchennog ar nifer o byllau glo; pan ddechreuodd fasnachu yn 1798 bu'n gweithredu o'r Lanfa Gyhoeddus. Glanfa Llanelli islaw Ty Auckland oedd y brif lanfa ar gyfer Gwaith Haearn Joseph a Crawshay Bailey yn Nant-y-glo, a Gwaith Haearn Kendall a Bevan yng Nghendl o 1817 hyd 1821. Adeiladwyd Ty Auckland (Rhestredig Gradd II) a Bythynnod Aukland gerllaw fel warysau ar gyfer y lanfa.\nMae llawer o nodweddion sy'n gysylltiedig â'r busnes a grëwyd gan y gamlas i'w gweld o hyd yn yr ardal. Mae Aqueduct Cottage, a adeiladwyd i ddarparu llety ar gyfer gweithwyr yn y lanfa, yn enghraifft bwysig o dai gweithwyr diwydiannol.\nDisgrifir Gilwern fel anheddiad camlas/pen rheilffordd o bwys cenedlaethol a leolir o amgylch cyffordd Rheilffordd Clydach a Thramffordd Llam-march yn dyddio o'r 18fed ganrif. Daw'r prif nodweddion o'r gamlas a nodweddion cysylltiedig megis y glanfeydd, a Machine House (Rhestredig Gradd II), a adeiladwyd yn 1810 i reoli gweithrediad y peiriant pwyso gerllaw.\nMae arglawdd Gilwern yn un o nodweddion trawiadol a nodweddiadol yr ardal (SAM: MM251(MON); Rhestredig Gradd II*) a adeiladwyd yn 1797, yn ystod cyfnod adeiladu cynnar i gario'r gamlas a dyfrbont Camlas Brycheiniog a'r Fenni, gan gynnwys waliau cynhaliol a phont orlif. Mae'r nodwedd, sydd wedi'i chuddio bellach gan goed aeddfed yn cynnwys clawdd enfawr dros ffos fawr sy'n cario afon Clydach. Mae nodweddion eraill sy'n gysylltiedig â'r gamlas yn cynnwys pontydd a nodweddion cyflenwi dwr, megis ffosydd a ffrydiau.\nMae'r ardal hefyd yn cynnwys nodweddion diwydiannol eraill megis yr Odynau Calch yn Auckland House (Rhestredig Gradd II), a Melin Wlân Dan-y-Bont a addaswyd bellach, a'i phont gerllaw dros afon Clydach (Rhestredig Gradd II).\nLleolid yr anheddiad diwydiannol cynnar, a gynhwysai graidd o ddatblygiadau hirgul, ar hyd y briffordd i'r Fenni; y rhes fer o dai, sydd ag iardiau unionlin y tu cefn iddynt, yw nodwedd amlycaf yr anheddiad. Dangosir adeiladau diwydiannol (warysau ac ati) wedi'u gwasgaru o amgylch y gamlas ac i'r dwyrain o'r Felin yn Dan-y-bont, gan gynnwys Rock Cottage (Rhestredig Gradd II) hefyd ar Fap Degwm 1840. Mae'r ardal heddiw yn cynnwys Tafarnau (rhai yn cynnig llety) gerllaw'r Gamlas, Swyddfa Bost, eglwys ôl-ganoloesol a thri chapel anghydffurfiol, sef capel Hope y Bedyddwyr, a adeiladwyd yn 1876 o Hen Dywodfaen Coch, sydd â ffenestri pengrwn hir a mynedfa yn y talcen; yr Eglwys Ddiwygiedig Unedig (Cynulleidfawyr) dyddiedig 1886 a adeiladwyd yn yr Arddull Gothig o dywodfaen Pennant ag addurniadau o frics melyn, a Chapel Methodistaidd Wesleaidd dyddiedig 1848.


Newyddion - Cymorth i ddioddefwyr llifogydd\nFe lifodd hyd at bum troedfedd o ddŵr i gartrefi rhai yn Nalybont y llynedd Parhau gyda'r brif stori\tStraeon Perthnasol\nBydd Llywodraeth Cymru yn cynnig gwasanaeth i roi cymorth i bobl sydd wedi eu heffeithio gan lifogydd a hynny flwyddyn ers y dilyw yng Ngheredigion. Mis Mehefin y llynedd cafodd busnesau, cartrefi a pharciau carafannau eu boddi gan ddŵr wrth i werth mis o law syrthio mewn 24 awr. Ardaloedd Aberystwyth, Talybont, Llandre oedd rhai o'r ardaloedd gafodd eu heffeithio. £500,000 oedd y gost i'r cyngor i drwsio'r ffyrdd a phontydd a hefyd i glirio ychydig o'r llanast. Fe gyfrannodd Llywodraeth Cymru gwerth £140,000 i'r cyngor er mwyn helpu gyda'r costau. Nid dim ond Ceredigion gafodd ei effeithio gan lifogydd y llynedd. Fe achosodd y glaw broblemau i drigolion yn Rhuthun a Llanelwy hefyd. Gwasanaeth Mae Llywodraeth Cymru wedi dweud ei bod am gynnig gwasanaeth i rai sydd wedi dioddef yn sgil llifogydd. Maent yn dweud bod modd lleihau'r risg a'r effaith a'i bod yn buddsoddi £150 miliwn yn y maes. Does dim llawer o fanylion ynglŷn â beth yn union fydd y gwasanaeth newydd yn cynnig na phwy fydd yn ei rhedeg. Ond maent wedi dweud:\n"Fe fyddwn i yn ymgynghori ar raglen genedlaethol yn yr haf fydd yn helpu ni i sicrhau bod yr adnoddau yn mynd i'r cymunedau sydd fwyaf tebygol o gael llifogydd ac yn ystyried opsiynau er mwyn darparu gwasanaeth sydd yn cefnogi pobl sydd wedi dioddef yn sgil llifogydd."\nBydd barbiciw yn cael ei gynnal i ddiolch i bobl wnaeth helpu wedi'r llifogydd\nMae dyn wnaeth orfod gadael ei gartref yn Nhalybont mis Mehefin wedi croesawu'r newyddion. Dywedodd Mick Fothergill sydd erbyn hyn wedi medru dychwelyd i'w dŷ: "Mae'n holl bwysig bod pobl yn derbyn y wybodaeth gywir am yr wythnosau cyntaf ar ôl llifogydd. "Dw i'n credu y gall mudiadau llywodraethol wneud llawer mwy, hyd yn oed os yw e jest bod yn rheolwr rhwng y dioddefwyr a'r mudiadau megis y cwmnïau yswiriant. "Byddai fforwm sydd yn cynnig popeth y gallai pobl ffonio pan mae rhywbeth fel hyn yn digwydd yn ddefnyddiol iawn."\nMae trigolion yn Nhalybont wedi sefydlu pwyllgor llifogydd ers y digwyddiad ac mi fyddan nhw'n ymgyrchu er mwyn cryfhau pontydd a waliau ar gyfer y dyfodol.\nMi fydd yna farbiciw hefyd yn cael ei gynnal gan y pentrefwyr nos Wener er mwyn diolch i bobl wnaeth helpu yn dilyn y dilyw. Mwy Am y Stori Hon\n09 MEHEFIN 2012, HAFAN\n11 MEHEFIN 2012, CANOLBARTH\n10 MEHEFIN 2012, HAFAN


LLyfrgell Prifysgol Bangor | Hawlfraint | Defnyddio Caniatâd Trydydd Parti\nDefnyddio Caniatâd Trydydd Parti – Canllawiau Arfer Gorau\nMae hawlfraint yn faes cymhleth, a chynhyrchwyd y tudalennau gwe canlynol fel arweiniad i staff a myfyrwyr, ac ni fwriedir iddynt gymryd lle cyngor cyfreithiol. Nid yw unigolion na sefydliadau academaidd wedi’u heithrio o’r deddfau hyn, a gall torri unrhyw un ohonynt arwain at gymryd camau cyfreithiol.\nMae angen rhoi sylw arbennig i ganiatâd trydydd parti gydag unrhyw waith a gyflwynir ar ffurf electronig. Golyga hyn unrhyw ddeunydd a gynhyrchir gan awdur neu grëwr arall gan fod ganddynt hawliau eiddo deallusol sy’n gyfreithiol rwymol. Mae’r diogelwch hwn yn awtomatig, ac mae copïo unrhyw beth heb ganiatâd yn anghyfreithlon. Ceir camsyniad cyffredin ei fod yn ddigon cydnabod a chyfeirnodi, ond nid yw hyn yn wir bob amser.\nBeth alla’i ei ailddefnyddio heb ganiatâd?\nCeir eithriadau sy’n caniatáu defnyddio gwaith hawlfraint o fewn amodau a chyfyngiadau penodol, er enghraifft; defnyddio dyfyniad byr ar gyfer ymchwil nad yw’n fasnachol ac astudiaeth breifat (Eithriadau Delio Teg) – neu i ganiatáu ar gyfer beirniadaeth neu adolygiad. Fodd bynnag, rhaid cydnabod pob ffynhonnell yn llawn ac yn gywir. Os oes gennych unrhyw amheuon, gofynnwch am ganiatâd.\nBydd rhai perchnogion hawlfraint yn caniatáu rhai mathau o ddefnydd; mae bob amser yn werth gwirio’r datganiad ar hawlfraint yn y cyfnodolyn, ar dudalen deitl y llyfr neu edrych ar unrhyw gyfyngiadau ar y wefan. Ymhob achos mae’n rhaid i chi gydnabod y ffynhonnell.\nAr gyfer dyfyniad helaethach, unrhyw fath o ddelwedd (lluniau, delweddau graffig, mapiau, tablau) deunydd a gyhoeddir ar y rhyngrwyd, gwaith heb ei gyhoeddi a hefyd unrhyw gerddoriaeth. Ceir camsyniad cyffredin bod deunydd sydd ar gael yn gyhoeddus ar y we yn rhydd i’w ddefnyddio – mae deddfau hawlfraint yn berthnasol. Nid yw Eiddo Cyhoeddus yr un fath ag ‘ar gael yn gyhoeddus’.\nGall y broses yma gymryd peth amser, ac mae’n hanfodol gofyn caniatâd mor fuan ag sy’n bosibl. Man cychwyn da fel rheol yw’r cyhoeddwr. Mae perchennog hawlfraint ar gyfer delweddau fel rheol wedi’i leoli ar y ddelwedd neu wrthi, neu’n cael ei gydnabod yn y man cychwyn. Y mae hefyd yn werth gwirio gwefan cysylltiadau hawlfraint WATCH. Am fwy o wybodaeth am gael hyd i berchnogion hawlfraint, edrychwch ar wefan yr IPO.\nOs ydych yn ei chael yn anodd dod o hyd i’r perchennog, cysylltwch â’ch goruchwyliwr am gymorth ac arweiniad.\nMae gennym dempled i ofyn am ganiatâd y gellir ei defnyddio: [Word] [pdf]\nOs na ellwch chi ddod o hyd i berchennog yr hawlfraint, neu os na chewch chi ateb (rhaid cadw cofnod o’r ymdrechion yn yr achosion hyn) neu os gwrthodir rhoi caniatâd, gellwch dynnu’r darn a naill ai rhoi cyfeiriad yn ei le, neu leihau’r darn er mwyn ei ystyried yn ‘ddelio teg’.\nFel myfyrwyr prifysgol Bangor, tra gofynnwn i chi wneud yr ymdrechion gorau i geisio caniatâd am ddeunydd hawlfraint trydydd parti, ni fydd methu â sicrhau caniatâd yn effeithio ar farcio’r gwaith. Fodd bynnag, heb y caniatâd sy’n ofynnol, ni ellir gwneud eich gwaith ar gael i’r cyhoedd yn y storfa. Cofiwch y dylid cyfeirnodi a chydnabod pob ffynhonnell a ddefnyddir mewn gwaith a gyflwynir, a’u cydnabod yn y modd priodol, p’un a geir caniatâd i’w defnyddio neu beidio. Llên-ladrad yw peidio â chyfeirnodi a chydnabod ffynonellau, a bydd hynny’n arwain at gymryd camau yn unol â Threfn y Brifysgol ar Ymarfer Annheg.


Peiriant laser ffibr\nPeiriant laser ffibr torri tiwb pibell\nPeiriant Llwybrydd CNC\nHysbyseb CNC Llwybrydd\nATC CNC Llwybrydd\nMarble CNC Llwybrydd\nGwaith Coed CNC Llwybrydd\nLlwybrydd CNC metel\nPeiriant laser CO2\nPeiriant Torri ac Engrafiad Laser CO2\nPeiriant Torri Laser CO2 Metel-Heb Fetel\nMae cymeriadau goleuol bach, yn cerfio'r byd, yn goleuo'r byd! —Ellen\ngan admin ar 21-03-29\nYdych chi'n credu y gallwch chi oleuo'r byd? Oes, does gen i ddim amheuaeth amdano! Sut mae'r peiriant engrafiad hysbysebu yn gwneud cymeriadau goleuol bach? Gwrandewch ar Ellen yn siarad â chi 1. Gwneud ffeiliau cyfrifiadur, golygu a chysodi gyda meddalwedd CDR, a chysodi yn ôl maint gwirioneddol 1: 1. Sylwch fod ...\nSut i wella cyflymder gweithio peiriant engrafiad cerrig\ngan admin ar 21-01-18\nAr gyfer ffatrïoedd prosesu cerrig, mae'r peiriant engrafiad cerrig yn offeryn miniog ar gyfer ein cynhyrchiad. Gall cynyddu ei gyflymder gweithio i wella effeithlonrwydd wella cystadleurwydd y fenter, sy'n arbennig o bwysig ar gyfer datblygu'r fenter. Sut i ddarparu'r gwaith ...\nCynnal a chadw peiriant Llwybrydd CNC\ngan admin ar 20-12-01\nMae cynnal a chadw peiriant engrafiad Llwybrydd CNC yn cynnwys yr agweddau canlynol: 1. Gwiriwch cyn cychwyn bob dydd; megis: a yw'r llinell gyfathrebu, y llinell fodur, y llinell optocoupler yn rhydd, ac a yw'r foltedd du yn sefydlog; yna trowch bwer y peiriant ymlaen, gweithredwch y mac ...\nY gwahaniaeth rhwng gwerthyd wedi'i oeri â dŵr a gwerthyd wedi'i oeri ag aer\ngan admin ar 20-11-25\n1. Mae'r modur gwerthyd wedi'i oeri â dŵr, fel mae'r enw'n awgrymu, yn defnyddio cylchrediad dŵr i oeri'r gwres a gynhyrchir ar ôl i'r werthyd gylchdroi ar gyflymder uchel. Bydd y dull hwn yn gweithio'n dda, oherwydd ni fydd y tymheredd ar ôl cylchrediad yn uwch na 40 gradd. Mae'r modur gwerthyd aer-oeri yn defnyddio ffan i dissi ...\nSut i Ddewis Y Werth Peiriant Llwybrydd CNC?\ngan admin ar 20-10-16\n1. Peiriant engrafiad hysbysebu: mae'r gwrthrych engrafiad yn ddeunydd cymharol feddal, felly gall pŵer gwerthyd y peiriant engrafiad hysbysebu fod o fewn 1.5kw-3.0kw. Os dewiswch fel hyn, gallwch gyflawni pwrpas engrafiad ac arbed costau. 2. Peiriant engrafiad gwaith coed: Y troelli ...\nCywir gan ddefnyddio ffordd o beiriant engrafiad cerrig\ngan admin ar 20-09-02\n(1) Yr amgylchedd gwaith Mae'r peiriant engrafiad cerrig yn offer mecatroneg uwch-dechnoleg, sydd â gofynion penodol ar gyfer yr amgylchedd gwaith (whatsapp: 008615966055683) 1. Osgoi offer sy'n effeithio'n ddifrifol ar drosglwyddiad signal y peiriant engrafiad, fel trydan cryf. ...\nSut i Ddewis Llafnau Peiriant Llwybrydd CNC? Canllaw i Ddefnyddwyr Offer Peiriant Engrafiad Cerrig\ngan admin ar 20-09-01\nLlafnau Peiriant Llwybrydd CNC Carreg i ganllaw defnyddiwr: 1. Ar gyfer torri acrylig peiriant engrafiad cerrig, argymhellir torrwr melino troellog un-ymyl. Fe'i nodweddir gan brosesu di-fwg ac arogl, cyflymder cyflym, effeithlonrwydd uchel, nad yw'n ludiog, yn wirioneddol gyfeillgar i'r amgylchedd, ac mae ei ...\nYmladd, byddwn yn ennill!\ngan admin ar 20-03-03\nGan ddechrau ym mis Ionawr 2020, mae clefyd heintus o’r enw “Niwmonia Achos Heintiad Coronafirws Newydd” wedi digwydd yn Wuhan, China. Cyffyrddodd yr epidemig â chalonnau pobl ledled y byd, yn wyneb yr epidemig, mae pobl Tsieineaidd ledled y wlad, wrthi'n ymladd ...\n27, Gorffennaf, 2019, mae cwsmeriaid Indiaidd yn dod i'n ffatri\ngan admin ar 19-07-30\n27, Gorffennaf, 2019, mae'n ddiwrnod poeth yma yn Jinan China, mae cwsmeriaid Indiaidd yn dod i ymweld â'n ffatri, yn croesawu pob un o'n ffrindiau. Ymwelodd ffrindiau Indiaidd â'n hadran cynhyrchu peiriannau llwybrydd CNC am oddeutu 3 awr, yna fe wnaethant ymweld â'n hadran cynhyrchu peiriannau engrafiad laser CO2 ar ôl ymweld ...\nBeth yw peiriant llwybrydd CNC?\ngan admin ar 19-05-28\nLLWYBR CNC Mae llwybrydd rheoli rhifiadol cyfrifiadurol (CNC) yn beiriant cerfio a thorri a reolir gan gyfrifiadur sy'n gysylltiedig â'r llwybrydd llaw a ddefnyddir i dorri amrywiol ddeunyddiau caled, megis pren, cyfansoddion, alwminiwm, dur, plastigau, gwydr a ewynnau.  Gall llwybryddion CNC gyflawni tasgau llawer o ...\ngan admin ar 19-05-21\nSefydlwyd Shandong DADI CNC Equipment Co, Ltd yn 2014. Mae'n wneuthurwr proffesiynol o beiriant CNC ROUTER a CNC LASER. Defnyddir cynhyrchion yn helaeth mewn: diwydiant hysbysebu, diwydiant gwaith coed, diwydiant cerrig, diwydiant dodrefn, diwydiant addurno waliau llen alwminiwm ac eraill ...\nTalu sylw at y prynu peiriant torri laser\ngan admin ar 18-08-03\nMae'r defnydd cyffredinol o peiriant torri laser wedi dod hwylustod i'r diwydiant prosesu metel. Os ydych yn dal eich dallu gan lawer o beiriannau torri laser, gallwch dalu sylw i'r pwyntiau hyn. 1. Ansawdd gad o torri laser: fel rhyw cegin, ceir, peiriannau, caledwedd a eraill ...\nPa fath o addurno cartref y gall peiriant torri laser creu?\nMae'r broses cerfio laser nid yn unig yn sydyn "cyllell" yn y diwydiant gweithgynhyrchu, ond ni all hyd yn oed y addurniadau a chrefftau a welwn ym mhobman yn ein bywyd bob dydd yn cael ei gwahanu oddi wrth y engrafiad laser. Gadewch i ni edrych ar pa fath o ddillad teuluol gallwn adeiladu. Mae'r defnydd o laser ...\nDatrysiad o anwedd laser yn yr haf\nAr hyn o bryd, mae ar yr adeg y cyfnod Meng Xia, pan fydd y storm fellt a tharanau yn cynyddu, gall y glaw mynych a'r amgylchedd gwlyb hawdd arwain at y cyddwysiad yn y laser, gan leihau perfformiad y laser a gellir ei niweidio. Sut i ddatrys y ffenomen o anwedd laser? Pa s ...\nOffer Mecanyddol Shandong DADI CNC Co, Ltd.


Cyfeiriad: NO.21 Yousheng 2nd village, Dapu Road, Ruifang District, New Taipei City 224, Taiwan\nWedi'i leoli yn New Taipei City, Taiwan, Hyrwyddwr Oerydd Foods yn, gwneuthurwr ac allforiwr bwyd oerydd profiadol hen sefydlu. Rydym yn ymdrechu i ddarparu cynnyrch o ansawdd blasus. Ardystio gan HACCP a ISO22000, mae ein cynnyrch yn cael eu sicrhau â diogelwch. Os oes gennych ddiddordeb mewn unrhyw un o'n cynnyrch, mae croeso i chi gysylltu â ni bob amser. #We Yn Taiwan o ansawdd uchel Bwydydd Rhewedig, Frozen Tofu, Hot Pot Bwyd cyflenwyr. # Croeso cyfanwerthwyr Cysylltwch â Ni# Rydym yn gymwys ar gyfer allforwyr bwyd wedi'i rewi yn Taiwan\nenw: Tofu wedi\nenw: Balls Cimwch\nenw: Roll Pysgod\nenw: Pysgod tofu\nenw: Peli Pysgod\nPencampwr Oerydd Foods wedi ymrwymo i ddarparu ansawdd diogel\n. Rheoli ansawdd llym wedi cael ei ddefnyddio drwy gydol y broses weithgynhyrchu, o brynu cynhwysion crai i gynhyrchu i pecynnu. Mae ein holl gynnyrch yn cael eu hyswirio gyda 20 miliwn ar gyfer atebolrwydd cynnyrch. Gyda'r rhagoriaeth mewn rheoli gweithgynhyrchu, ac mae'r gydnabyddiaeth yn cymryd cyfrifoldeb, Hyrwyddwr Oerydd Foods yw eich dewis gorau ar gyfer bwydydd oerydd gwbl. # Cyflenwyr bwyd Taiwanese pot poeth\nRydym yn darparu cwsmeriaid Bwydydd Rhewedig gydag ansawdd uchel. Yr ydym yn arbenigo mewn cynhyrchu cynhwysion hotpot, megis peli pysgod, cacen bysgod, ac tempwra. Mae ein cynnyrch yn cael eu gwerthu yn yr holl fanwerthwyr bwyd mawr yn Taiwan. Mae ein holl gynnyrch yn cael eu dan gwiriadau ansawdd llym. Wrth ddewis y cynhwysion crai, byddwn ond yn cydweithio gyda gweithgynhyrchwyr trwyddedig. Mae'r holl ddeunyddiau crai yn unig yn cael eu defnyddio ar ôl y dystysgrif cymhwyster yn cael ei sicrhau. Mewn gweithgynhyrchu, rydym yn cael eu hardystio yn ôl safonau diogelwch bwyd rhyngwladol fel HACCP a ISO22000. Mae'r holl linellau cynhyrchu cwrdd â'r rheoliadau hylendid bwyd. O ran rheoli cynnyrch, yn ogystal â sicrhau bob dydd manyleb y cynnyrch ac ansawdd yn gymwys, rydym wedi ymrwymo i anfon ein cynnyrch yn rheolaidd ar gyfer archwiliad i sicrhau bod ein cynnyrch yn cael eu cwrdd â'r safonau bwyd cenedlaethol. Er mwyn diogelu ein cwsmeriaid, ein holl gynnyrch yn cael eu hyswirio gydag yswiriant atebolrwydd cynnyrch. Dyma sut rydym yn ymarfer ein cyfrifoldeb i gwsmeriaid.\nMewn diwydiant bwyd wedi'i rewi mor gystadleuol iawn, rhaid i un dalu sylw ychwanegol i ddewis y gwneuthurwyr cydweithio da. Mae ein cynhwysion hotpot wedi bod ar werth yn y farchnad am dros ddeng mlynedd ar hugain. Yr ydym yn brofiadol yn dda wrth gynhyrchu cynhyrchion hyn i gwrdd â'r rheoliadau. Wrth ddewis y cynhwysion amrwd a gweithgynhyrchu, rydym wedi ymrwymo i gwrdd â holl reoliadau i sicrhau ein cwsmeriaid. Yn ogystal, ar effeithlonrwydd y ddarpariaeth ac yn y pris cynnyrch, rydym yn anelu i fodloni ein cwsmeriaid. Os oes gennych unrhyw ofynion ar Bwydydd Rhewedig a hotpot cynhwysion, mae croeso i chi gysylltu â ni chi.


Offer Crafu Gwe sy'n Achub Chi Amser Ar Echdynnu Data - Cynghorau Semalt\nA ydych chi'n datblygu eich safle cynnyrch eich hun, gan weithio'n galed i ychwanegu bywyd mae data'n bwydo i'ch cais, neu dim ond am gael gwared â'r data ar gyfer ymchwil, gall rhai offer crafu gwe enwog arbed llawer o amser a gallwn ein cadw'n heini. Dyna pam yr ydym wedi trafod y pedair offer crafu gwefannau mwyaf pwerus a defnyddiol a fydd yn sicr yn arbed eich amser ac egni.\nMae Uipath yn arbenigo mewn datblygu meddalwedd awtomeiddio gwahanol megis sgrapio sgriniau ac offer sgrapio gwe ar gyfer y we a'r bwrdd gwaith. Bu sgrapiwr gwe Uipath yn ateb delfrydol a pherffaith ar gyfer rhaglenni nad ydynt yn rhaglenwyr ac nad ydynt yn gyfeirwyr - servidor vps mexico. Gall fod yn hawdd mynd i'r afael â'r heriau echdynnu data cyffredin ar y we, megis llywio tudalennau, cloddio fflachiau a sgrapio ffeiliau PDF. Dim ond angen i chi agor ei dewin sgrapio data ac amlygu'r wybodaeth rydych chi am ei dynnu. Gadewch i'r offeryn hwn gyflawni ei swyddogaeth o fewn yr amser penodedig, a bydd yr allbwn yn bendant yn wych. Yn fuan byddwch yn derbyn dogfennau CSV a Excel priodol. Gyda'r rhaglen hon, byddwch yn gallu awtomeiddio'r ffurflen llenwi a mordwyo. Gadewch i mi yma ddweud wrthych fod ei fersiwn am ddim yn cynnwys nodweddion cyfyngedig, ond mae'r fersiwn premiwm ychydig yn ddrud ac ni fydd yn addas i berchnogion blogiau gwefannau preifat.\nMewnforio..Mae io yn cynnig cais bwrdd gwaith am ddim i ni ac mae'n helpu i ddileu'r data o nifer fawr o dudalennau gwe. Mae'r gwasanaeth hwn yn trin yr holl dudalennau gwe fel y ffynonellau data posibl ac yn cynhyrchu API ar gyfer ei ddefnyddwyr. Os bydd y dudalen a gyflwynwyd gennych wedi'i brosesu o'r blaen, fe gewch ei API ar unwaith. Fel arall, gall Import.io ein tywys trwy'r drefn o greu matrics sgrapio gyda chymorth cysylltwyr ac echdynnu o fewn 20 awr. Mae'r gwasanaeth hwn yn rhyfeddol ac yn hawdd ei ddefnyddio, ac nid oes angen unrhyw sgiliau technegol o gwbl. Fodd bynnag, ni all Import.io fynd o un dudalen we i un arall gydag un clic. Weithiau, bydd yn cymryd hyd at ddau ddiwrnod i gyflwyno'ch adroddiadau.\nMae Kimono yn enwog ac yn un o'r offer sgrapio gwe gorau i arbed eich amser ar echdynnu data. Mae'r rhaglen hon yn enwog ymhlith y datblygwyr a'r rhaglenwyr sydd am rymuso eu cynhyrchion heb unrhyw godau. Bydd yn arbed eich amser gan y gallwch ddarparu enghreifftiau cadarnhaol a negyddol o hyfforddi'r offeryn hwn. Ar ben hynny, mae'r API yn cael ei greu ar gyfer tudalennau gwe eich dymuniad a gellir labelu'r data ar unrhyw ffurf. Mae Kimono yn gweithio'n eithaf cyflym ac mae'n wych am gael data am farchnadoedd stoc a phriffannau. Yn anffodus, nid oes unrhyw lyfrgelloedd ar gael, a bydd yn rhaid inni dreulio peth amser i hyfforddi'r offeryn hwn cyn iddo dynnu data cywir i chi.\n4. Sgrîn Sgrin:


1 Corinthiaid 1 (BWM) - Bible Society\n1 Corinthiaid 1 BWM\n1Paul, wedi ei alw i fod yn apostol Iesu Grist trwy ewyllys Duw, a’r brawd Sosthenes, 2At eglwys Dduw yr hon sydd yng Nghorinth, at y rhai a sancteiddiwyd yng Nghrist Iesu, a alwyd yn saint, gyda phawb ag sydd yn galw ar enw ein Harglwydd Iesu Grist, ym mhob man, o’r eiddynt hwy a ninnau: 3Gras fyddo i chwi, a thangnefedd, oddi wrth Dduw ein Tad ni, a’r Arglwydd Iesu Grist. 4Yr ydwyf yn diolch i’m Duw bob amser drosoch chwi, am y gras Duw a rodded i chwi yng Nghrist Iesu; 5Am eich bod ym mhob peth wedi eich cyfoethogi ynddo ef, mewn pob ymadrodd, a phob gwybodaeth; 6Megis y cadarnhawyd tystiolaeth Crist ynoch: 7Fel nad ydych yn ôl mewn un dawn, yn disgwyl am ddatguddiad ein Harglwydd Iesu Grist: 8Yr hwn hefyd a’ch cadarnha chwi hyd y diwedd, yn ddiargyhoedd, yn nydd ein Harglwydd Iesu Grist. 9Ffyddlon yw Duw, trwy yr hwn y’ch galwyd i gymdeithas ei Fab ef Iesu Grist ein Harglwydd ni. 10Ac yr wyf yn atolwg i chwi, frodyr, trwy enw ein Harglwydd Iesu Grist, ddywedyd o bawb ohonoch chwi yr un peth, ac na byddo ymbleidio yn eich plith; eithr bod ohonoch wedi eich cyfan gysylltu yn yr un meddwl, ac yn yr un farn. 11Canys fe ddangoswyd i mi amdanoch chwi, fy mrodyr, gan y rhai sydd o dŷ Chlöe, fod cynhennau yn eich plith chwi. 12A hyn yr ydwyf yn ei ddywedyd, bod pob un ohonoch yn dywedyd, Yr ydwyf fi yn eiddo Paul; minnau yn eiddo Apolos; minnau yn eiddo Ceffas; minnau yn eiddo Crist. 13A rannwyd Crist? ai Paul a groeshoeliwyd drosoch? neu ai yn enw Paul y’ch bedyddiwyd chwi? 14Yr ydwyf yn diolch i Dduw, na fedyddiais i neb ohonoch, ond Crispus a Gaius; 15Fel na ddywedo neb fedyddio ohonof fi yn fy enw fy hun. 16Mi a fedyddiais hefyd dylwyth Steffanas: heblaw hynny nis gwn a fedyddiais i neb arall. 17Canys nid anfonodd Crist fi i fedyddio, ond i efengylu; nid mewn doethineb ymadrodd, fel na wnelid croes Crist yn ofer. 18Canys yr ymadrodd am y groes, i’r rhai colledig, ynfydrwydd yw; eithr i ni’r rhai cadwedig, nerth Duw ydyw. 19Canys ysgrifenedig yw, Mi a ddifethaf ddoethineb y doethion, a deall y rhai deallus a ddileaf. 20Pa le y mae’r doeth? pa le mae’r ysgrifennydd? pa le y mae ymholydd y byd hwn? oni wnaeth Duw ddoethineb y byd hwn yn ynfydrwydd? 21Canys oherwydd yn noethineb Duw, nad adnabu’r byd trwy ddoethineb mo Dduw, fe welodd Duw yn dda trwy ffolineb pregethu gadw y rhai sydd yn credu. 22Oblegid y mae’r Iddewon yn gofyn arwydd, a’r Groegwyr yn ceisio doethineb: 23Eithr nyni ydym yn pregethu Crist wedi ei groeshoelio, i’r Iddewon yn dramgwydd, ac i’r Groegwyr yn ffolineb; 24Ond iddynt hwy y rhai a alwyd, Iddewon a Groegwyr, yn Grist gallu Duw, a doethineb Duw. 25Canys y mae ffolineb Duw yn ddoethach na dynion; a gwendid Duw yn gryfach na dynion. 26Canys yr ydych yn gweled eich galwedigaeth, frodyr, nad llawer o rai doethion yn ôl y cnawd, nad llawer o rai galluog, nad llawer o rai boneddigion, a alwyd: 27Eithr Duw a etholodd ffôl bethau’r byd, fel y gwaradwyddai’r doethion; a gwan bethau’r byd a etholodd Duw, fel y gwaradwyddai’r pethau cedyrn; 28A phethau distadl y byd, a phethau dirmygus, a ddewisodd Duw, a’r pethau nid ydynt, fel y diddymai’r pethau sydd: 29Fel na orfoleddai un cnawd ger ei fron ef. 30Eithr yr ydych chwi ohono ef yng Nghrist Iesu, yr hwn a wnaethpwyd i ni gan Dduw yn ddoethineb, ac yn gyfiawnder, ac yn sancteiddrwydd, ac yn brynedigaeth: 31Fel megis ag y mae yn ysgrifenedig, Yr hwn sydd yn ymffrostio, ymffrostied yn yr Arglwydd.


Cymdeithas Cymru-Llydaw: Protestio er mwyn goroesi yn yr Amason\nProtestio er mwyn goroesi yn yr Amason\nMae llywodraeth Periw wedi datgan bod ‘stad o argyfwng’ mewn amryw ardaloedd yn yr Amason yn dilyn gwrthdystiadau gan filoedd o’r brodorion. Mae’r llwythau brodorol yn gwneud eu gorau i dynnu sylw at bolisïau a deddfau sy’n sathru ar eu hawliau ac sy’n ei gwneud yn haws i gwmnïoedd ddwyn eu tir oddi arnynt.\nDechreuodd y protestio ar 9 Ebrill. Buwyd yn blocio afonydd ac yn cau ffyrdd, a llwyddwyd hyd yn oed i gau un awyrborth. Yn ôl y sôn, cafodd o leiaf ddeg o’r brodorion anafiadau difrifol o ganlyniad i’w gweithredu.\nMae llywydd AIDESEP, y sefydliad sy’n gweithio er lles y brodorion, yn ystyried bod y penderfyniad i ddatgan ‘stad o argyfwng’ bron yn gyfystyr â datgan rhyfel. Golyga nad oes gan y bobl yr hawl gyfansoddiadol i gael eu diogelu, na allant ddisgwyl i’w cartrefi gael eu cadw’n ddiogel ac nad oes ganddynt yr hawl i gydgyfarfod nac i deithio.\nBu’r tyndra ar ei waethaf ar hyd afon Napo, un o isafonydd afon Amason yng Ngogledd Periw. Pan gaeodd y brodorion yr afon drwy ddefnyddio rhaff neilon, dyna Perenco, cwmni olew Eingl-Ffrengig, yn torri drwodd â gynfad gan beri i ganŵiau rhai o’r protestwyr suddo.\nMae Perenco’n gweithio mewn rhan o’r Amason lle y mae o leiaf ddau lwyth na chawsant gyswllt â phobl o’r tu allan, ac mae mudiad Survival International yn galw arnynt i dynnu’n ôl oddi wrth eu prosiect yno.\nOs hoffech helpu’r brodorion yn eu hymdrech yn erbyn y grymoedd masnachol aruthrol sy’n bygwth eu ffordd o fyw a’u dyfodol, cewch enghraifft o’r math o lythyr sydd angen ei anfon i lywodraeth Periw drwy ddilyn y ddolen hon:\nTrist nodi mai’r ermin Llydewig yw logo Perenco, gan mai gan Hubert Perrodo (1944-2006), brodor o An Arvor Baden, yn y Mor-Bihan, y sefydlwyd y cwmni hwnnw.\ntagiau: Amason, amgylchedd, Periw, Survival International


YNNI MOROL YN CYMRYD CAM YMLAEN YNG NGHYMRU - META Wales\nYNNI MOROL YN CYMRYD CAM YMLAEN YNG NGHYMRU\nMae’n bleser gan Ynni Morol Cymru gyhoeddi eu bod wedi derbyn cyllid gan Gronfa Cymunedau’r Arfordir ar gyfer eu prosiect Ardal Profi Ynni Morol (META).\nNod y prosiect yw creu ardaloedd profi a gydsyniwyd ymlaen llaw yn Nyfrffordd Aberdaugleddau i ddatblygwyr technoleg ddefnyddio dyfeisiau nad ydynt yn gysylltiedig â’r grid, cydrannau profi a thechnegau lleoli, ynghyd â rhoi cyfle i ymchwilio.\nMae Ynni Morol Cymru yn gweithio ar flaen y gad yn y diwydiant, gan ddenu datblygwyr ynni morol i Gymru a chefnogi twf y sector. Disgwylir i META ychwanegu at gynnig ‘Cymru’, ochr yn ochr â’r €100.4 miliwn o gyllid yr UE, adnoddau tonnau a llanw sylweddol a Pharthau Arddangos graddfa arae. Bydd META yn darparu mwy o gyfleoedd i uwchsgilio ac arallgyfeirio’r gadwyn gyflenwi leol, a bydd yn cyfrannu at ddadrisgio datblygiadau prosiect.\nMae Ynni Morol Cymru yn fenter a ddatblygwyd ac a reolir gan Fforwm Arfordir Sir Benfro, Cwmni Budd Cymunedol sy’n gweithio i amddiffyn a gwella’r amgylchedd arfordirol a morol ar gyfer cenedlaethau’r presennol a’r dyfodol.\nDywedodd Louise Rigby Williams, Rheolwr Prosiect Ynni Morol Cymru, “Rydym yn falch iawn y bydd y cyllid hwn yn caniatáu inni barhau i chwarae rhan allweddol yn uchelgeisiau Cymru i ddod yn arweinydd byd-eang ym maes ynni morol. Bydd META yn darparu cymhelliant arall eto i ddatblygwyr ddod â’u prosiectau i Gymru a bydd yn cefnogi ein heconomïau ymylol trwy greu swyddi, annog arloesi, a chlystyru ac arallgyfeirio ein cadwyn gyflenwi leol.”\nMae META yn un piler o Ardal Forol Doc Penfro, prosiect gwerth £76 miliwn a lofnodwyd fel rhan o Fargen Ddinesig Bae Abertawe ym mis Mawrth sy’n anelu at ddatblygu canolfan o’r radd flaenaf ar gyfer datblygu ynni morol. Defnyddir y Cyllid Cymunedau’r Arfordir hwn i greu un swydd amser llawn newydd gydag Ynni Morol Cymru ac 80 o swyddi anuniongyrchol, yn ogystal â diogelu pedair swydd bresennol.\nTîm Fforwm Arfordirol Sir Benfro. (L-R Paul Renfro, Holly Pretious, Louise Rigby Williams, Ceri Crichton, David Jones, James Dyer)\nDywedodd Tim James, Cyfarwyddwr Datblygu Ynni ym Mhorthladd Aberdaugleddau “Mae datblygwyr technoleg ac arbenigwyr gweithrediadau morol eisoes yn lleoli eu hunain yn y rhanbarth i fanteisio ar y sylfaen sgiliau helaeth, cyfleusterau porthladdoedd, agosrwydd at y grid ac adnoddau naturiol. Bydd creu ardal a gydsyniwyd ymlaen llaw yn y Ddyfrffordd yn cryfhau cynnig byd-eang Doc Penfro yn y sector arloesol hwn ymhellach.”\nAr hyn o bryd mae Ynni Morol Cymru yn aros am arian ychwanegol a fydd yn cwblhau cyllido’r prosiect. Bydd y camau nesaf yn cynnwys ymgysylltu â rhanddeiliaid lleol i gynorthwyo i nodi’r ardaloedd a’r prydlesu a’r trwyddedu angenrheidiol.\nDadlwythwch y datganiad i’r wasg yma.


Rhiannon Harty · Cenedl Hyblyg 2\nAr Gyfer Menywod\nMae Rhiannon yn Gydgysylltydd Llongau yn Graig Ship Management a bydd yn cychwyn Rhaglen Datblygu Gyrfaoedd Chwarae Teg ym mis Chwefror 2016.\nCawsom gyfle i gael sgwrs â Rhiannon er mwyn deall pam y penderfynodd gymryd rhan yn y rhaglen Rhaglen Cenedl 2 a’i phrofiad hyd yn hyn.\nBeth ydych chi wedi’i gael o’r prosiect hyd yn hyn, Rhiannon?\n— Dyw fy nghwrs ddim yn cychwyn tan fis Chwefror, ond mae cael cyfle i gyfarfod â’m mentoriaid1 wedi fy helpu i ganolbwyntio ar yr hyn rydw i am ei gael a lle hoffwn i fod yn y dyfodol mewn gwirionedd.\nRydw i wedi defnyddio’r wybodaeth a ddysgais ganddyn nhw a dechrau chwilio am dargedau ar gyfer fy llwybr gyrfa. Ond… yn ogystal â hynny dysgais nad ydw i’n rheoli amser cystal ag yr oeddwn i’n ei feddwl!\nOs ydw i’n treulio oriau ychwanegol yn y swyddfa yn cwblhau fy ngwaith, eithriad ddylai hynny fod nid y drefn arferol. Mae’r hyn a ddysgais wedi dechrau arwain at well cydbwysedd rhwng bywyd a gwaith yn barod.\nPam wnaethoch chi ymuno â’r prosiect Cenedl Hyblyg 2?\n— Fe wnaeth un o’m cydweithwyr awgrymu fy mod yn gwneud cais, gan eu bod nhw’n meddwl y byddwn yn elwa o gyfarfod menywod eraill sy’n gweithio mewn diwydiannau sydd â dynion yn gweithio ynddynt yn bennaf.\nHefyd, mae’n ffordd o ychwanegu rhywbeth at fy CV sy’n dangos fy mod yn ystyried datblygu fy ngyrfa.\nYn olaf, a fyddech chi’n argymell y prosiect i bobl eraill a pham?\n— Byddwn, dysgais gymaint o’m cyfarfodydd cyntaf â’m mentoriaid hyd yn oed, felly byddwn i’n argymell y cwrs i bawb, mae’n anhygoel y gwahaniaeth y gall safbwynt gwahanol ei wneud.\nByddwn ni’n cael sgwrs â Rhiannon ar ôl ei diwrnod cyntaf yn cymryd rhan yn y Rhaglen ac rwy’n edrych ymlaen at rannu ei phrofiadau gyda chi, felly cofiwch ein dilyn ar Twitter i gael y newyddion diweddaraf ac ewch i’n blog yn rheolaidd i weld y gwahaniaeth y gall cymorth gan Chwarae Teg ei wneud i ddatblygiad eich gyrfa chi.\n1. Pan fo Rhiannon yn cyfeirio at ei mentor, mae’n cyfeirio at Jane Baker Roberts, ei Phartner Datblygu Pobl yn Chwarae Teg, a fydd yn darparu’r Rhaglen Datblygu Gyrfaoedd.\nBydd Cenedl Hyblyg 2 yn wych i chi os ydych yn awyddus i feithrin eich sgiliau a dechrau symud tuag at eich rôl reoli neu oruchwylio gyntaf. Beth ydych chi’n aros am? ffoniwch ni heddiw, 0300 365 0445.\nFy Nhaith – fideos Vicky Bushell Joanna Jones Rhiannon Harty Julie Caulfield-Dollard Cath Waller\n© 2020. Gwefan a grëwyd gan dîm Chwarae Teg. Ewch i wefan Chwarae Teg.


Gêm tîm brenhinol (Royal Squad). Chwarae ar-lein rhad ac am ddim ar TANKI.UA\nGêm tîm brenhinol (Royal Squad). Chwarae ar-lein rhad ac am ddim ar TANKI.UA\nMae byddin o anghenfilod agosáu ein ffiniau. Byddai angen i chi fel y capten yn weithredwr i adeiladu tŵr yn gyflym ac yn gosod milwyr i amddiffyn y ffin. Bydd Enemies ymosod yn llu, felly defnyddiwch\nGêm tîm brenhinol Ar-lein\npob tag | tanciau gemau ar-lein newydd, Strategaethau economaidd, Strategaeth Browser, Monsters, Gemau Rhyfel, Voynushki\nMae byddin o anghenfilod agosáu ein ffiniau. Byddai angen i chi fel y capten yn weithredwr i adeiladu tŵr yn gyflym ac yn gosod milwyr i amddiffyn y ffin. Bydd Enemies ymosod yn llu, felly defnyddiwch galluoedd arbennig ar waelod y sgrin. Cofiwch ei bod yn amser hir yn gwella, yn ei ddefnyddio mewn achosion penodol. Ennill incwm darnau arian i wella y defnydd o'u milwyr a chyfleusterau. Hefyd, gall rhyfeloedd brynu offer a fydd yn gwella eu perfformiad a chyfrannu at well rheolaeth y frwydr.\nBarn am y gêm hon: Wedi chwarae:147320\nGêm tîm brenhinol Ar-lein ( Pleidleisiau6, Rating Uwchradd: 3.5/5)


Colofn Angharad Tomos: Tachwedd 16 - northwales Administrator - North Wales Live\nColofn Angharad Tomos: Tachwedd 16\nWRTH ymweld â chyfaill rai wythnosau yn ôl, sylwais ar y siwmper hardd yr oedd yn ei gwisgo.\nUpdated 03:41, 17 APR 2013\nWRTH ymweld â chyfaill rai wythnosau yn ôl, sylwais ar y siwmper hardd yr oedd yn ei gwisgo. Roedd y patrwm yn un cywrain, a’r lliwiau hydrefol o wyrdd, melyn ac oren yn rhai siriol.\n“Ydych chi’n ei hoffi?” meddai gan wenu, “fi ddaru ei gweu, flynyddoedd yn ôl bellach.” Nid siwmper yn dynwared y Pumdegau oedd hi, ond dilledyn o’r cyfnod hwnnw ei hun!\nRhoddodd hyn awydd ynof i ail gydio yn y gweill. Yn ystod yr haf, cefais bleser garw yn gwneud rug, ond wedi cwblhau hwnnw, mae fy nwylo wedi bod yn segur. Cydiodd yr ysfa weu ynof ddiwethaf ar wyliau’r Pasg dair blynedd yn ôl, ond yr unig ganlyniad oedd sgert a siwmper – a het ... i Pwsi Meri Mew.\nCerddais i’r siop wlân yn Farchnad Caeranrfon a datgan: “Dwi eisiau gweu rhywbeth. Fedrwch chi fy helpu?”\nCyfaddefais mai elfennol oedd fy noniau, ac mai sgarff oedd yr unig beth o fewn fy ngallu. Mae dewis bendigedig o wlân ar gael y dyddiau hyn, nifer o wahanol fathau, a dewisais Connemara, Tweed Effect. Credwn ’mod i’n helpu’r diwydiant gwlân yn Iwerddon, ond deuthum adref i ganfod mai cynnyrch defaid Twrci ydoedd. A’n helpo...\nHyd yn oed wedi dewis y gwlân, bu raid i mi fod yn gwbl onest efo gwraig y siop a chyfaddef nad oedd gennyf hyd yn oed bâr o weill. Wedi cael y rheini, dim ond un embaras terfynol oedd yna,\n“Faint o bwythau ydw i eu hangen?”\n“Dibynnu ar faint y sgarff,” eglurodd y wraig, ond aeth i nôl ffeil trwchus o batrymau, ac yn hwnnw y bûm yn pori, yn rhyfeddu pethau mor gymhleth fedr sgarffiau fod, yn nwylo rhai sy’n gwybod go iawn sut i weu.\nEuthum adref bnawn Mercher, a dechrau gweu a chael fy atgoffa peth hamddenol ydyw. Fe’i cawn yn anodd iawn i stopio er mwyn bwyta fy swper. Ron i’n ysu i weld sut fyddai’r lliwiau amrywiol yn y gwlân yn edrych, a mwya byd ron i’n clecian y gweill, hiraf oedd y sgarff yn tyfu. Canodd y ffôn.\n“Y siop wlân sydd yma – ddaru chi adael eich pwrs ar ôl – roedd o o dan y ffeil o batrymau...”\nHitio befo’r pwrs, hitio befo bwyd a gwath, hitio befo cysgu a dyletswyddau dyddiol. Yr unig beth sy’n cyfrif ers dydd Mercher ydi gweu. Cydiodd yr ysfa ynof, a fedra i ddim rhoi’r gorau iddi.\nCefais anffawd bach ddydd Gwener, wedi bod yn gweu yn nh fy rhieni. Digwyddodd y peth gwaethaf posibl – deuthum adref gyda dim ond un wellen. Wedi chwilota, deuthum o hyd i chopstick, a bu raid i honno gyflawni swyddogaeth gwellan am rai oriau (do – newidiodd y tensiwn, ond soniwn ni ddim am hynny).\nAr ddydd Sadwrn, dywedais wrth y gr y cai o yrru i Bwllheli, a minnau yn y sedd wrth ei ochr (peth anarferol iawn ) – er mwyn i mi gael fy nwylo yn rhydd i weu.\nErbyn nos Sadwrn, roedd y dasg wedi ei gorffen. Mae gen i sgarff trwchus, moethus, mewn lliwiau godidog fyddai’n costio hanner can punt yn hawdd mewn siop. Rydw i wedi ei gael am y pumed rhan o’r pris hwnnw, ac wedi cael pleser di ben draw.\nPan euthum i nôl fy mhwrs o’r siop wlân, cefais fy swyno yn llwyr gan belen liwgar arall gyda gwawr biws iddi, a rydw i wedi dechrau ar Sgarff Rhif 2.\nGweu ydi’r ffasiwn ddiweddaraf. Dair blynedd yn ôl, dros amser cinio, dechreuodd athrawes o’r enw Stephanie Laing grp gweu, ac roedd pedwar ohonynt yn hogiau caled blwyddyn 6. Unwaith roedd y criw yma wedi cychwyn, roedd gweu yn cl.\nFlwyddyn yn ôl, sefydlwyd y Clwb Crefftau cyntaf mewn ysgol gynradd, mae 350 o glybiau tebyg erbyn hyn.\nMewn ysgol yn Peckham yn Ne Llundain, mae ugain yn y clwb gweu (a chant ar y rhestr aros). Mae eu chwarter yn fechgyn.\nMae’r hogiau caled yma wrth eu boddau mewn stafell dawel, yn eistedd ar glustogau a cherddoriaeth swynol yn y cefndir. Mae mor wahanol i’r awyrgylch y maent yn gyfarwydd ag o – does neb yn gwylltio, neb yn eu bygwth, nac yn gweiddi arnynt. Fel y dywedodd un, “os ydych wedi gwylltio, mae gweu yn eich tawelu.” Gwirionedd yr oedd ein neiniau (os nad ein teidiau) yn gyfarwydd iawn ag o.\nMewn chwarter canrif, falle bydd merch ifanc yn rhyfeddu at y sgarff fydd wedi ei lapio am fy ngwddw i, a’m tro i fydd o i gyfaddef,\n“Fi ddaru ei weu o!”


Y darlledwr a newyddiadurwr Gay Byrne wedi marw – Golwg360\nY darlledwr a newyddiadurwr Gay Byrne wedi marw\n4 Tachwedd 2019 am 17:23 Diweddarwyd am 17:24\nMae teyrngedau wedi’u rhoi i’r darlledwr a newyddiadurwr Gay Byrne o Iwerddon, sydd wedi marw’n 85 oed.\nBu farw darlledwr RTE a chyn-gyflwynydd The Late Late Show, sy’n dad i ddau o blant, yn Howth gyda’i deulu o’i gwmpas. Roedd e wedi bod yn cael triniaeth am ganser.\nCafodd ei eni yn Nulyn yn 1934.\nDechreuodd ei yrfa’n darllen y newyddion ac yn cyhoeddi rhaglenni ar orsaf Radio Eirann yn y 1950au.\nAeth yn ei flaen i Granada Television ym Manceinion, lle bu’n gweithio ar amrywiaeth o raglenni, ac yn cyfweld â’r Beatles.\nFe fu’n teithio rhwng Dulyn a Llundain am gyfnod wrth weithio i’r BBC ac RTE ar yr un pryd.\nOnd daeth yn gyflwynydd The Late Late Show yn y 1960au a dychwelyd yn barhaol i Ddulyn.\nYmhlith y rhai sydd wedi talu teyrngedau iddo mae Leo Varadkar, prif weinidog Iwerddon, a Michael D Higgins, arlywydd y wlad.\nDywed Leo Varadkar mai Gay Byrne yw’r “darlledwr mwyaf dylanwadol yn hanes y wladwriaeth” ac yn “ffigwr a newidiodd Iwerddon er gwell mewn cynifer o ffyrdd”.\nYn ôl Michael D Higgins, roedd gan Gay Byrne “gryn garisma”.\n“Roedd Gay Byrne yn rhywun oedd yn llawn cynhesrwydd a phresenoldeb, dyn serchus a oedd yn meddu ar ffraethineb di-ymdrech a chanddo gryn allu darlledu.\n“Roedd hyn ynghyd â bod yn berson addfwyn, llawn proffesiynoldeb a hiwmor.”\nMae’n dweud iddo “herio cymdeithas Iwerddon drwy ei waith radio a theledu”, gan “daflu goleuni nid yn unig ar ochr lachar ond ochr dywyll bywyd yn Iwerddon hefyd”.\nMae’n dweud ei fod e’n “un o’r lleisiau mwyaf cyfarwydd ac adnabyddus yn ein hoes ni”, gan “helpu i siapio ein cydwybod, ein hunanddelwedd a’n syniad o bwy ydyn ni”.\nMae’n dweud bod ganddo fe “syniad go dda o’r hyn oedd yn gyfiawn”.


Datganiad Ysgrifenedig - EIDCymru – System a Chronfa Ddata ar gyfer Cofnodi Symudiadau Defaid (17 Rhagfyr 2013) | LLYW.CYMRU\nCyhoeddais fwriad dro yn ôl i sefydlu system electronig ar gyfer cofnodi symudiadau defaid yng Nghymru ac mae’n dda gennyf allu rhoi gwybod i’r Aelodau heddiw bod y bwriad hwnnw ar fin cael ei droi’n realiti. Bydd y system symudiadau defaid newydd Cymru, EIDCymru, yn dechrau ym mis Ionawr 2015.\nMae’r hyn sy’n ofynnol ar gyfer system olrhain electronig yn cael ei ddisgrifio yn rheoliad Ewropeaidd 21/2004 sy’n seiliedig ar yr ymateb i’r Clwy Traed a’r Genau yn 2001. Bydd EIDCymru yn system olrhain newydd a chryf ar gyfer delio’n gyflym ac effeithiol ag achosion o glefyd ac mae’n ymateb hefyd i argymhelliad 37 yn adroddiad Gareth Williams ar ‘Hwyluso’r Drefn’.\nBydd EIDCymru yn fwy na system olrhain gref a fydd yn dod â budd mawr i’r diwydiant. Bydd ffermwyr a phroseswyr yn gallu defnyddio manylder yr olrhain i ddatblygu’u busnes a hefyd o bosibl i wneud mwy o elw. Caiff ffermwyr a chynhyrchwyr, os dyna’u dymuniad, feithrin perthynas waith â’i gilydd gan ddefnyddio rhifau adnabod anifeiliaid unigol y bydd EIDCymru yn eu sefydlu i gyfnewid gwybodaeth ac i roi adborth ar anifeiliaid unigol.\nBydd EIDCymru yn dod â buddiannau ehangach i’r diwydiant ffermio trwy helpu i farchnata a brandio Cig Oen Cymru mewn marchnadoedd hen a newydd.\nWrth ddatblygu EIDCymru, mae Llywodraeth Cymru wedi gweithio’n glos â Llywodraeth yr Alban a bydd yn manteisio ar gynnig yr Alban i ddefnyddio ScotEID fel sail ar gyfer datblygu’r system Gymreig. Hoffwn ddiolch i Lywodraeth yr Alban am ddangos ScotEID i ni ac am yr holl gyngor rydym wedi’i gael ganddynt yn ei gylch dros y misoedd diwethaf.\nDyma enghraifft wych yn fy marn i o lywodraethau’n gweithio gyda’i gilydd i gefnogi’r diwydiant ffermio, i ehangu ar y buddsoddi sydd eisoes wedi’i wneud a chyfnewid gwybodaeth a phrofiad. Rwy’n siŵr y gallwn ddatblygu’r berthynas hon ymhellach wrth i’r ddwy system ddatblygu a chynyddu’r buddsoddiad er lles y diwydiant amaeth.\nYn ogystal â’n gwaith llwyddiannus â Llywodraeth yr Alban, mae fy swyddogion wedi bod yn cynnal trafodaethau helaeth â Defra i wneud yn siŵr bod y cytundeb a wnaed ar lefel Gweinidogion yn arwain at sicrhau bod ein systemau electronig yn gallu cyfnewid gwybodaeth am symudiadau dros ffiniau.\nRwy’n cyhoeddi heddiw yr arian sy’n cael ei neilltuo i EIDCymru ac yn benodol y dechnoleg i gynnal system newydd i gofnodi symudiadau defaid yng Nghymru. Gan edrych tua’r dyfodol, bydd Llywodraeth Cymru’n gweithio’n glos â Hybu Cig Cymru (HCC) i gryfhau’r trefniadau ar gyfer darparu EIDCymru yng Nghymru. Dros yr wythnosau a misoedd nesaf, bydd fy swyddogion, gyda chymorth HCC, yn cydweithio â’u partneriaid, rhanddeiliaid a ffermwyr unigol i ddatblygu’r rheolau a’r arweiniad ar gyfer y system newydd.\nI’r perwyl hwn, byddaf yn lansio ymgynghoriad cyn hir ynghylch gweithredu EIDCymru. Bydd yr ymgynghoriad yn ymgorffori’r ymgynghoriad ar lacio’r rheolau lladd (opsiynau tagio) er mwyn i ymatebwyr allu ystyried y materion hyn yn eu cyd-destun ac yn fanwl.\nLaw yn llaw â’r gwaith ar ddatblygu EIDCymru, bydd fy swyddogion a HCC, yn parhau i ymwneud â’r diwydiant ac â ffermwyr unigol i wneud yn siŵr bod defnyddwyr y system newydd yn deall sut y bydd y newidiadau’n effeithio arnyn nhw ac yn dod â budd iddyn nhw.


Partneriaid Cyfeirio | The Parish Trust\nEfallai mai chi yw'r ddolen goll a fydd yn helpu rhywun mewn angen dybryd i dderbyn cymorth hanfodol yn eu cyfnod o argyfwng...\nMae’r Prosiect GOFAL bob amser yn chwilio am sefydliadau a gweithwyr proffesiynol i gysylltu â ni drwy ddod yn Bartner Cyfeirio . Mae’r dudalen hon yn manylu ar beth yw Partner Cyfeirio, a sut y gallwch chi/eich sefydliad gofrestru i gael cymorth ymarferol i’r rhai sy’n hysbys i chi ac sydd mewn cyfnod o angen…\nBeth yw Partner Cyfeirio\nDod yn Bartner Atgyfeirio\nFel gweithwyr proffesiynol a sefydliadau yn yr ardal leol sy’n dod wyneb yn wyneb â phobl ein cymunedau, chi yw’r bobl sydd yn y sefyllfa orau i gyfeirio pobl i’r cyfeiriad cywir pan fyddant mewn angen.\nRydym am weithio gyda sefydliadau lleol i fynd i’r afael ag angen yn ein cymunedau.\nO ran bod yn Bartner Atgyfeirio gyda’r Prosiect CARE, byddwch yn ein cynorthwyo i adnabod y rhai sydd angen cymorth ymarferol gyda bwyd, casglu presgripsiwn a/neu ofal bugeiliol fel y gallwn helpu i wella eu hamgylchiadau.\nDaw tlodi mewn llawer o wahanol fathau, boed hynny’n ariannol, yn feddyliol, yn emosiynol, yn dechnolegol, yn gorfforol, neu’n fath arall o dlodi. Ein gwaith yw lliniaru tlodi o’r fath trwy fynd i’r afael â’r angen dybryd ac yna gweithio gyda defnyddwyr gwasanaeth i atal eu sefyllfa rhag gwaethygu.\nFel Partner Atgyfeirio, byddai gennych fynediad i’n system ar-lein a fyddai’n caniatáu ichi atgyfeirio pobl atom. Bydd pob atgyfeiriad yn gallu cael cymorth am 90 diwrnod ar y tro cyn bod angen eu cyfeirio atom eto os nad yw eu hamgylchiadau wedi gwella.\nY cyfan sydd angen i chi ei wneud yw cael sgwrs gyda Defnyddwyr Gwasanaeth posibl yn ystod eich gwaith, a nodi a oes angen cymorth arnynt. Os ydyn nhw, llenwch y ffurflen ac fe wnawn ni’r gweddill!


Diweddariad COVID-19: 23 Tachwedd\nAchosion a Phrofion Caerdydd - Data'r 7 Diwrnod (14 Tachwedd - 20 Tachwedd)\nAchosion fesul 100,000 o'r boblogaeth: 171.7 (Cymru: 180.9 achosion fesul 100,000 o'r boblogaeth)\nAchosion profi: 4,901\nProfion fesul 100,000 o'r boblogaeth: 1,335.8\nCyfran bositif: 12.9% (Cymru: 12.3% cyfran bositif)\nDiweddariad ar achosion COVID-19 sy'n effeithio ar ysgolion: 23.11.20\nMae disgybl Blwyddyn 13 yn Ysgol Uwchradd Cathays wedi cael prawf COVID-19 positif. Mae 95 o ddisgyblion wedi cael eu cynghori gan Iechyd Cyhoeddus Cymru i hunanynysu am 14 diwrnod ar ôl iddynt gael eu nodi fel cysylltiadau agos i'r achos a gadarnhawyd o COVID-19.\nMae aelod o staff yn Ysgol Gynradd Gladstone wedi cael prawf COVID-19 positif. Mae 17 o ddisgyblion meithrin wedi cael eu cynghori gan Iechyd Cyhoeddus Cymru i hunanynysu am 14 diwrnod ar ôl iddynt gael eu nodi fel cysylltiadau agos i'r achos a gadarnhawyd o COVID-19.\nMae disgybl Blwyddyn 11 yn Ysgol Uwchradd Willows wedi cael prawf COVID-19 positif Mae 9 disgybl wedi cael eu cynghori gan Iechyd Cyhoeddus Cymru i hunanynysu am 14 diwrnod ar ôl iddynt gael eu nodi fel cysylltiadau agos i'r achos a gadarnhawyd o COVID-19.


Castor Voices | Gŵyl Gerdd Ryngwladol Gogledd Cymru\nO Rhuthun yn wreiddiol, mae Lisa wedi perfformio fel unawdydd mewn llu o gyngherddi yn lleol a dros y ffin, gan gynnwys Gwyl Gerdd Rhyngwladol Gogledd Cymru yn 2017 a 2018, a Gwyl Winchester yn 2019. Bu Lisa hefyd yn ddigon lwcus i gael bod yn rhan o gorws yr opera The Pilgrim’s Progress gan Vaughan Williams a berfformiwyd yn y coleg yn 2019.\nMae Tesni Jones yn soprano un ar hugain oed yn wreiddiol o Lanelwy. Mae hi ar hyn o bryd yn ei thrydedd flwyddyn yn astudio gradd cerddoriaeth yng Ngholeg Cerdd Frenhinol y Gogledd ym Manceinion. Mae hi'n cael ei dysgu ar hyn o bryd gan soprano, Deborah Rees, a chyn hynny gan mezzo-soprano, Ann Atkinson, yng Nghanolfan Gerdd William Mathias yn Ninbych.\nMae Tesni yn unawdydd profiadol. Mae’i hanes o waith fel unawdydd yn cynnwys cymryd rhan yng Ngŵyl Gerddorol Ryngwladol Gogledd Cymru 2017, perfformio fel aelod o'r 'RNCM Songsters', tîm o un ar bymtheg o gantorion a chyfeilyddion sy'n arbenigo mewn song repertoire wedi'u lleoli ym Manceinion. Mae hi hefyd yn canu yn aml yn Eglwys Gadeiriol Llanelwy er cymorth elusennau lleol, megis Hosbis Sant Kentigern.\nMae'r Eisteddfod Genedlaethol wedi chwarae rhan fawr yn nhaith Tesni fel unawdydd. Dyfarnwyd y lle 1af i Tesni yng nghystadleuaeth unawd i ferched 16-19 oed yn yr Eisteddfod Genedlaethol yn y blynyddoedd 2016 a 2017. Yn ystod haf 2018, cafodd Tesni ei ddewis i gystadlu yn y Wobr Goffa Osborne Roberts ar lwyfan Canolfan y Mileniwm yng Nghaerdydd, ac enillodd yr Ysgoloriaeth Goffa Violet Mary Lewis am y perfformiad soprano mwyaf addawol.\nFodd bynnag, mae yn y RNCM cafodd Tesni ei phrofiad cyntaf fel aelod o gast opera. Roedd hi’n aelod o’r corws yn The Pilgrim's Progress gan Vaughn Williams yn 2019. Perfformiad operatig nesaf Tesni yw The Cunning Little Vixen, gan Janáček. Mae hi wedi cael ei ddewis i ganu’r rolau Cricket a Frantík yn theatr operatig yr RNCM.\nMae Tesni wedi bod yn perfformio'n rheolaidd gyda'i grŵp ensemble lleisiol chwe rhan, Castor Voices, drwy gydol ei hamser yn y RNCM. Mae hi yn mwynhau dysgu cerddoriaeth a repertoire newydd gyda grŵp mor dalentog o gerddorion, a ffrindiau. Fel grŵp maent yn mwynhau perfformio mewn cartrefi gofal lleol o amgylch Manceinion, gan eu bod yn credu mai dyma ffordd berffaith o rannu eu diddordebau cerddorol gydag aelodau mor fendigedig o'r gymuned.\nMae Tesni bellach yn gweithio tuag at ei pherfformiad diwedd blwyddyn yn y RNCM a gynhelir y flwyddyn yma ym mis Tachwedd. Ar hyn o bryd mae hi’n canolbwyntio'n gyffredinol ar ehangu ei repertoire cerddorol ac ennill mwy a mwy o brofiad fel cerddor a pherfformiwr.


Eleni mi fydd y Ras, y trydydd ers ei sefydlu, yn mynd i ardaloedd newydd o Gymru gan ymweld am y tro cyntaf â’r gogledd Ddwyrain a’r de Ddwyrain.\nMi fydd y Ras yn cychwyn yn Wrecsam ar Orffennaf y 4ydd a gorffen yng Nghaerffili ar Orffennaf y 6ed gan gynnig tridiau llawn o rhedeg, sŵn, egni a mwynhâd tra’n dathlu’r Gymraeg mewn cymunedau ar draws Cymru yn cynnwys Llanrwst, Bangor, Porthaethwy, Machynlleth, Aberystwyth, Llanbedr Pont Steffan, Hwlffordd, Dinbych y Pysgod, San Clêr, Caerfyrddin, Llanelli, Rhydaman, Ystradgynlais, Clydach, Pontardawe a Porthcawl.\nTrefnir y Ras gan Mentrau Iaith Cymru a dywed Owain Gruffydd, Cadeirydd Mentrau Iaith Cymru: “Rydym yn hapus iawn o allu arwain ar y trefniadau er mwyn gwasgaru neges y Ras i lefydd newydd eleni. Yn 2016 fe godwyd dros £42,000 mewn grantiau er mwyn i fudiadau hyrwyddo’r Gymraeg yn eu hardaloedd. Fel rhwydwaith o endidau sy’n bodoli er mwyn cynyddu’r defnydd o’r Gymraeg mewn cymunedau mae’n bleser gweld y ras yn tyfu pob tro ac yn gallu gwneud gwahaniaeth dros Gymru.”


Cyhoeddi Beirdd ac Artistiaid Dawns Annibynnol Plethu/Weave; Prosiect ar y cyd rhwng CDCCymru a Llenyddiaeth Cymru | Dance House Wales\nFideos cyntaf y prosiect i gael eu harddangos am y tro cyntaf fel rhan o’r Ŵyl AmGen ym mis Awst.\nMae Cwmni Dawns Cenedlaethol Cymru (CDCCymru) a Llenyddiaeth Cymru wedi cyhoeddi enwau’r beirdd a’r artistiaid dawns annibynnol sydd yn ymuno â dawnswyr CDCCymru fel rhan o Plethu/Weave, cywaith newydd sy’n creu 8 ffilm traws-gelfyddyd byr. Caiff y ddwy ffilm gyntaf eu harddangos am y tro cyntaf fel rhan o Ŵyl AmGen yr Eisteddfod Genedlaethol ar ddechrau mis Awst.\nProsiect ffilm digidol newydd yw Plethu/Weave, sy’n paru dawnswyr o CDCCymru a’r sector annibynnol gyda beirdd a gomisiynwyd gan Llenyddiaeth Cymru er mwyn creu perfformiadau unigol byw yn ystod y cyfnod clo.\nYn dilyn galwad agored ym mis Mehefin, mae CDCCymru wedi penodi pedwar artist dawns annibynnol: Shakeera Ahmun, Jodi Ann Nicholson, Joe Powell-Main a Jo Shapland, i weithio ochr yn ochr â dawnswyr CDCCymru a’r wyth bardd.\nCaiff yr wyth dawnsiwr eu paru gyda rai o feirdd mwyaf blaengar Cymru: Connor Allen, Hanan Issa, Aneirin Karadog, Elan Grug Muse, clare e. potter a Marvin Thompson, ynghyd ag Ifor ap Glyn a Mererid Hopwood sydd eisoes wedi gweithio ar y ddwy ffilm traws-gelfyddyd cyntaf gyda dawnswyr CDCCymru, a’r fideos hynny sydd yn cael eu dangos am y tro cyntaf fel rhan o Ŵyl AmGen yr Eisteddfod Genedlaethol.\nMeddai Lee Johnson, Cyfarwyddwr Cyswllt CDCCymru, “Roedd Cwmni Dawns Cenedlaethol Cymru wrth ein boddau gyda’r ystod o ddawnswyr annibynnol ar hyd a lled Cymru a ymgeisiodd i fod yn rhan o’r prosiect arbennig hwn. Bydd y pedwar artist sy’n ymuno â Plethu/Weave yn cyfoethogi ystod eang y cyfraniad artistig yma trwy ymarferion amrywiol sy’n cynnwys arddull hip hop, Butoh, ballet a dawnsfa. Bydd y partneriaethau hyn hefyd yn cymhwyso beth yn union y gall goreograffi fod, gan gynnwys gwrthrychau, tecstilau a brodwaith. Edrychaf ymlaen yn fawr at weld sut y bydd y dawnswyr a’r beirdd yn plethu’r ddwy ffurf hyn gyda’i gilydd er mwyn creu darnau pwerus llawn symudiad a mewnwelediad.”\nBydd Hirddydd gan Mererid Hopwood a Tim Volleman yn cael ei ddangos am y tro cyntaf am 1pm ar ddydd Llun 3 Awst; tra bydd Ust gan Ifor ap Glyn a Faye Tan yn cael ei ddangos am y tro cyntaf am 1.30pm ar ddydd Gwener 7 Awst ar dudalen Facebook, gwefan, YouTube a sianel AM yr Eisteddfod Genedlaethol. Bydd y ddwy fideo ar gael y diwrnod canlynol ar dudalen Facebook, YouTube a sianel AM CDCCymru a Llenyddiaeth Cymru, 4 ac 8 Awst 2020 ymlaen.\nMeddai Betsan Moses, Prif Weithredwr yr Eisteddfod Genedlaethol, “Ry’n ni’n falch iawn o’r cyfle i weithio gyda Chwmni Dawns Cenedlaethol Cymru unwaith eto eleni. Mae dawns yn rhan greiddiol o’r Eisteddfod, ac ry’n ni’n falch o gynnig platfform ar gyfer y premier hwn fel rhan o Eisteddfod AmGen eleni. Wrth gwrs, mae Mererid ac Ifor, ill dau, yn brif enillwyr yn yr Eisteddfod, ac ry’n ni wedi gweithio’n agos gyda Llenyddiaeth Cymru ar gwmpas eang o brosiectau dros y blynyddoedd. Rwy’n gobeithio y gallwn ddatblygu’r berthynas gyda Chwmni Dawns Cenedlaethol Cymru ymhellach yn y dyfodol.”\nMeddai Lleucu Siencyn, Prif Weithredwr Llenyddiaeth Cymru, “Mae Llenyddiaeth Cymru yn falch iawn o fod yn rhan o’r prosiect hyfryd hwn gyda Cwmni Dawns Cenedlaethol Cymru. Mae’r ddau gywaith cyntaf rhwng Ifor, Fay, Mererid a Tim, yn asio gyda’i gilydd yn berffaith, ac ry’n ni’n edrych ymlaen at rannu’r arlwy hyn gyda chynulleidfa’r Ŵyl AmGen eleni. Mae dathlu diwylliant Cymru yn un o brif nodau Llenyddiaeth Cymru a pa ffordd well o wneud hynny na thrwy greu a rhannu'r cyweithiau creadigol hyn rhwng artistiaid talentog cyfoes Cymru, a fydd yn siŵr o brocio, diddanu a chyffwrdd cynulleidfaoedd newydd a phresennol llenyddiaeth a dawns.”\nYn dilyn y dangosiad ar-lein fel rhan o’r Eisteddfod, caiff y chwe ffilm fer sy’n weddill o brosiect Plethu/Weave eu darlledu pob pythefnos fel rhan o KiN:Ar-lein, rhaglen ddigidol CDCCymru. Mae CDCCymru wedi bod yn arddangos llawer o'i gynyrchiadau ar-lein am y tro cyntaf, er mwyn i gynulleidfaoedd wylio yn rhad ac am ddim fel rhan o'i raglen ar-lein KiN:Ar-lein, gan gynnwys Dream (Christopher Bruce CBE), Rygbi: Annwyl i mi/ Dear To Me (Fearghus Ó Conchúir) yn ogystal â fersiwn ffrydio byw Zoom o Cpalling gan Ed Myhill.\nMae manylion llawn KiN:Ar-lein ar gael ar ndcwales.co.uk ac ar sianeli cyfryngau cymdeithasol dros yr wythnos nesaf @NDCWales


Tref farchnad a chymuned yng ngogledd-orllewin Sir Gaerfyrddin yw Castellnewydd Emlyn (neu Castellnewi fel y'i gelwir yn lleol); ceir y ffurf Castell Newydd Emlyn hefyd. Saif ar lan ddeheuol Afon Teifi. Weithiau ystyrir pentref Adpar, ar y lan ogleddol yng Ngheredigion, yn rhan o'r dref hefyd, er bod gan Adpar hanes hir fel hen fwrdeistref o fewn Ceredigion. Yno y saif Castell Trefhedyn, hen domen o'r Oesoedd Canol.\nCynrychiolir Castellnewydd Emlyn yn Senedd Cymru gan Adam Price (Plaid Cymru) a'r Aelod Seneddol yw Jonathan Edwards (Annibynnol).\n[[Categori:Trefi Sir Gaerfyrddin will-ks\nWedi dod o "https://cy.wikipedia.org/w/index.php?title=Castellnewydd_Emlyn&oldid=11086778"\nNewidiwyd y dudalen hon ddiwethaf ar 24 Mehefin 2022, am 10:38.


Wrth i'ch hyfforddwr gyhoeddi graddau, gallwch ddod o hyd iddynt yn eich ffrwd gweithgarwch. Dewiswch Gweld fy ngradd i ddangos eich gradd.\nOs defnyddiodd eich hyfforddwr gyfarwyddyd i raddio'ch gwaith, dewiswch eicon Gweld y Cyfarwyddyd i weld y manylion.\nNewidiadau i’r sgôr ar gwestiynau\nGall eich hyfforddwr hefyd roi credyd llawn ar gyfer cwestiwn nis trafodwyd yn llawn yn y ddarlith neu nis eglurwyd yn dda. Ar ôl cwblhau graddio, gallwch weld ar gyfer pa gwestiynau y rhoddodd eich hyfforddwr gredyd llawn. Ymddengys Rhoddwyd credyd llawn wrth ochr y bilsen radd a chaiff ei nodi yn yr adran atebion hefyd.\nGweld fy aseiniad wedi’i raddio yn y porwr\nI adolygu'ch gradd ac adborth, dewiswch yr un ddolen yn eich cwrs y defnyddioch i gyflwyno'ch aseiniad. Bydd y dudalen Adolygu Hanes Cyflwyniadau yn ymddangos. Os rydych wedi uwchlwytho ffeil, bydd yn agor yn awtomatig yn y porwr os yw gwylio mewnol ar waith.\nD. Argraffu neu Lawrlwytho: Argraffu neu lawrlwytho’r cyflwyniad gyda'r anodiadau.\nDd. Chwilio: Chwilio’r cyflwyniad am destun penodol.\nGallwch gael mynediad at eich cyflwyniad wedi'i raddio ar dudalen Cynnwys y Cwrs er mwyn agor y panel Manylion a Gwybodaeth. Os ddefnyddiodd eich hyfforddwr gyfeireb i raddio'ch cyflwyniad, dewiswch Graddiwyd yr eitem hon gyda chyfeireb er mwyn agor y gyfeireb nesaf at yr aseiniad.\nGraddau ymgeisiau lluosog\nOs yw'ch hyfforddwr yn caniatáu, gallwch wneud mwy nag un cyflwyniad ar gyfer aseiniad. Eich hyfforddwr sy'n dewis sut i gyfrifo'ch radd ar gyfer cyflwyniadau lluosog:\nYr ymgais olaf a raddiwyd\nYm mhanel Manylion a Gwybodaeth yr aseiniad, gallwch hefyd weld eich radd gyfredol a'r dull cyfrifo. Dewiswch eich gradd i weld y manylion ac i adolygu'ch cyflwyniadau.


Mae ein rhandir wedi ei leoli mewn llecyn prydferth, heddychlon ac mae’n bosib cerdded yno mewn ychydig funudau o ganol Bangor. Mae gennym chwe gwely dyrchafedig a thwnnel plastig ble rydym yn tyfu amrywiaeth fawr o ffrwythau a llysiau. Rydym yn tyfu’n organig, ac yn cynnig llawer o gyfleoedd i rannu gwybodaeth a dysgu sgiliau newydd. Ar ben hynny cawn goginio a bwyta llawer o brydau ffres, organig wedi eu gwneud yn defnyddio’r hyn yr ydym wedi ei dyfu ein hunain.\nNod y prosiect hwn yw hyrwyddo adferiad unigol trwy gyfrwng gweithgareddau. I rai bydd hynny’n golygu torchi llewys, mynd yn fwd drostynt a theimlo’n dda oherwydd eu holl waith called. Gall y rhandir gynnig gweithgareddau gwerth chweil sy’n rhoi llawer o foddhad. I eraill, bod yn yr awyr agored, mewn awyrgylch heddychlon, wyrdd a chael bod yn rhan o fywyd cymdeithasol y rhandir yw’r hyn sy’n cynnal eu hadferiad.\nRydym yn rhoi blas ar sefydlogrwydd i bawb sy’n cymryd rhan. Byddwn yn y rhandir bob wythnos, mae digonedd o waith y mae angen ei wneud yno, a digonedd o gefnogaeth, digonedd o de, a bisgedi weithiau, a llawer o hwyl. Rydym eisiau i bobl deimlo eu bod yn rhan o rywbeth, rhywbeth y mae modd iddynt fod yn falch ohono. Ac yn rhyw ran o’r rhandir mae cyfraniad pawb yn cael ei groesawu a’i werthfawrogi.\nRydym yn estyn croeso cynnes i bawb.


Cyn-bennaeth iechyd: Triniaeth yn Lloegr - BBC Cymru Fyw\nCyn-bennaeth iechyd: Triniaeth yn Lloegr\nMae cyn-bennaeth bwrdd iechyd yn y gogledd wedi symud i Loegr er mwyn derbyn cyffur trin canser, yn ôl adroddiad mewn papur newydd.\nDywed The Sunday Times fod Mary Burrows, oedd yn brif weithredwraig Bwrdd Iechyd Betsi Cadwaladr, wedi symud o Fae Colwyn i Lundain ddeufis yn ôl.\nMae hi'n aros gyda'i mab tra'n derbyn triniaeth canser y fron yn ysbyty'r Royal Marsden yn Surrey. Mae cronfa cyffuriau canser gwerth £200m y flwyddyn ar gael yn Lloegr ers 2011. Nid oes cronfa o'r fath ar gael yng Nghymru.\nDywedodd llefarydd ar ran Bwrdd Iechyd Betsi Cadwaladr: "Nid yw triniaethau sydd heb gael eu cymeradwyo gan y corff NICE ddim ar gael yn gyffredinol yng Nghymru".\nDywedodd llefarydd ar ran Llywodraeth Cymru fod system mewn lle yng Nghymru sydd yn sicrhau bod pobl yn derbyn triniaethau ar gyfer pob math o salwch sydd wedi eu profi fe rhai sy'n gweithio, nid dim ond canser yn unig.\nEsboniodd Mrs Burrows wrth y papur newydd fod arbennigwyr yng Nghymru wedi ei chynghori i fynd i'r Royal Marsden ar gyfer y rhan nesaf o'i thriniaeth gan nad oedd y cyffur yr oedd hi ei angen ar gael yng Nghymru.\nDywedodd ei bod wedi gweithredu polisiau yn ystod ei chyfnod gyda Bwrdd Iechyd Betsi Cadwaladr lle'r oedd yn rhaid i gleifion chwilio am arian gan banel am gyffuriau nad oeddent ar gael ar y gwasanaeth iechyd yng Nghymru.\n"Mae'n rhaid i chi wahanu'ch cyfrifoldebau o weithredu'r polisi oddi wrth eich barn bersonol", meddai.\nDywedodd llefarydd ar ran Bwrdd Iechyd Betsi Cadwaladr: "Pan mae meddyg eisiau defnyddio triniaeth sydd heb gael ei gymeradwyo gan NICE, mae modd iddyn nhw wneud cais i'r bwrdd iechyd o dan y broses ariannu cleifion unigol yng Nghymru.\n"Mae'r ceisiadau hyn yn cael eu hystyried gan banel o arbennigwyr. Gan fod pob claf yn wahanol, mae'n rhaid i bob achos gael ei fesur yn unigol".\nYchwanegodd Mrs Burrows, a adawodd y bwrdd iechyd ym mis Ionawr: "Nid yw hyn yn mynd i ddod i ben, mae'n mynd i dyfu'n fwy, ac mae pobl yn mynd i fynnu'r cyffuriau, ac fe fyddan nhw'n ddrud."\n"Fe fydd pobl yn gwneud beth bynnag sydd ei angen i oroesi. Mae'n ofidus iawn. Ni ddylie chi fod yn brwydro i dderbyn triniaeth, fe ddylie chi fod yn byw."\nMewn ymateb i stori'r Sunday Times, dywedodd llefarydd ar ran Llywodraeth Cymru: "Nid ydym yn trafod achosion unigol. Yng Nghymru mae ganddo ni system mewn lle sydd yn sicrhau bod pobl yn derbyn triniaethau ar gyfer pob math o salwch sydd wedi eu profi fe rhai sy'n gweithio - nid dim ond canser.\n"Mae gan bobl sydd gyda chanser yng Nghymru gyswllt cynt gyda thriniaethau sydd wedi eu cymeradwyo gan NICE, o gymharu gyda phobl sydd yn byw yn Lloegr.\n"Mae'r gwasanaeth iechyd yn Lloegr wedi cwtogi'r gronfa cyffuriau canser a'r nifer o feddyginiaethau sydd ar gael. Nid oes ganddo ni gynlluniau i gyflwyno cronfa cyffuriau canser yng Nghymru."


Hwb ariannol o £2.55 miliwn ar gyfer ymchwil i effaith eithriadau o’r ysgol yn y DU | WISERD\nHwb ariannol o £2.55 miliwn ar gyfer ymchwil i effaith eithriadau o’r ysgol yn y DU\nPublished: 2 Hydref 2019\nRelated people: Sally Power, Chris Taylor\nBydd grant newydd gan ESRC yn galluogi ymchwil amlddisgyblaethol i gael ei gynnal am y tro cyntaf i oblygiadau eithriadau o’r ysgol ar draws y DU, o dan arweiniad yr Adran Addysg ym Mhrifysgol Rhydychen.\nMae’r Athro Sally Power a Chris Taylor yn rhan o dîm o ymchwilwyr sy’n gweithredu ar draws Rhydychen, Caerdydd, Caeredin, Belfast, Reading ac Ysgol Economeg Llundain (LSE) er mwyn gwneud ymchwil pellach i effaith eithriadau o’r ysgol yn y DU ar ôl i’r Cyngor Ymchwil Economaidd a Chymdeithasol (ESRC) ddyfarnu grant mawr. Arweinir y prosiect pedair blynedd gan yr Athro Harry Daniels a’r Athro Cyswllt Ian Thompson yn Adran Addysg Prifysgol Rhydychen. Disgwylir iddo ddechrau ar 2 Hydref 2019.\nMae’r ESRC wedi dyfarnu £2,550,850 i ddatblygu dealltwriaeth amlddisgyblaethol o economïau gwleidyddol a goblygiadau eithrio o’r ysgol ar draws y DU. Bydd yr ymchwil yn arwain at gael gwell dealltwriaeth o gost eithrio ar lefel unigol, sefydliadol a system, yn ogystal â hawliau, diogelwch a lles disgyblion, a natur eithriadau ar draws pedwar o awdurdodau’r DU.\nCeir gwahaniaethau helaeth yng nghyfraddau eithriadau parhaol o’r ysgol mewn gwahanol rannau o’r DU, gyda’r niferoedd yn cynyddu’n gyflym yn Lloegr ond yn aros yn weddol isel neu hyd yn oed yn gostwng yng Ngogledd Iwerddon, yr Alban a Chymru. Mae’r ffigurau diweddaraf yn dangos y bu 7,900 o eithriadau parhaol yn Lloegr o’u cymharu â phump yn unig yn yr Alban, heb ystyried y nifer o fathau anffurfiol ac anghyfreithlon o eithrio.\nYn yr ymchwil hwn, am y tro cyntaf cynhelir cymariaethau rhyngwladol rhwng gwledydd Prydain o bolisi hanesyddol a chyfoes, ymarfer a fframweithiau cyfreithiol sy’n ymwneud ag eithrio o’r ysgol.\nDywedodd Ian Thompson, Athro Cyswllt Addysg Saesneg yn Adran Addysg Rhydychen a’r Cyd Brif Ymchwilydd ar gyfer yr ymchwil: “Mae gan eithriadau oblygiadau tymor hir a thymor byr o ran llwyddiannau academaidd, lles, iechyd meddwl, a gobeithion ar gyfer y dyfodol. Mae ymchwil blaenorol ac ystadegau swyddogol yn dangos fod eithriadau o’r ysgol hefyd llawer yn fwy tebygol o effeithio ar ddisgyblion sydd ag anghenion arbennig, o deuluoedd incwm isel, a rhai cefndiroedd ethnig.”\nMae’r gwaith rhagarweiniol a gynhelir gan y tîm ymchwil, a sefydlwyd yn gyntaf yn 2014, wedi dangos y gall y pwysau ar ysgolion i berfformio’n dda mewn tablau cynghrair arholiadau arwain at eithrio’r disgyblion hynny sydd â chyrhaeddiad disgwyliedig a fyddai’n gwanhau perfformiad yr ysgol yn gyffredinol. O ganlyniad, gall y disgyblion sydd ddim yn cydymffurfio â’r rheolau gael eu heithrio i ymylon cymdeithasol addysg.\nYn ôl Harry Daniels, Athro Addysg yn Adran Addysg Rhydychen a Phrif Ymchwilydd Ymgynghorol y gwaith, “Mae eithrio yn broses, yn hytrach nag yn un digwyddiad, sy’n cael ei ddeall yn llawn yn unig pan gaiff ei archwilio o nifer o safbwyntiau proffesiynol a disgyblaethol”. “Mae polisi addysg hefyd wedi anwybyddu, i raddau helaeth, y gwaith a wneir gan weithwyr proffesiynol yn yr ysgol a swyddogion lles sy’n ceisio mynd i’r afael ag ymddygiad sy’n tarfu i osgoi digwyddiadau mwy difrifol. Mae’r prosiect hwn felly yn ceisio amlygu ffyrdd o ddod at ganlyniadau tecach a mwy cynhyrchiol i ddisgyblion, eu teuluoedd, a gweithwyr proffesiynol trwy gymharu’r ffyrdd y mae polisi ac ymarfer ynghylch eithrio yn amrywio yn y pedwar awdurdod.”\nTrefnir yr ymchwil yn dair brif ffrwd: natur eithrio; profiadau eithrio; ac integreiddio. Mae’r ffrwd ‘natur eithrio’ yn edrych ar ffyrdd y mae polisïau a fframweithiau cyfreithiol yn llywio ymyriadau sydd wedi’u cynllunio i atal eithriadau; y costau ariannol sy’n gysylltiedig ag eithrio; a phatrymau a nodweddion eithrio. Mae’r ffrwd ‘profiadau eithrio’ yn canolbwyntio ar brofiadau teuluoedd, disgyblion a gweithwyr proffesiynol o beryglon a goblygiadau eithrio. Bydd y ffrwd ‘integreiddio’ yn integreiddio’r canfyddiadau hyn i wneud yn siŵr bod y dysgu yn barhaus wrth i’r ymchwil ddatblygu dealltwriaeth amlddisgyblaethol gydlynol o economïau gwleidyddol eithrio.\nBydd y dadansoddiadau hyn yn cynnwys themâu trawsbynciol: hawliau plant, troseddau ieuenctid, gwerthoedd a rôl crefydd, cyd-destun daearyddol, rhyw ac ethnigrwydd, dosbarth cymdeithasol, anghenion arbennig ac anabledd, a iechyd meddwl.\nDywedodd yr Athro Sally Power: “Mae WISERD yn falch iawn o fod yn bartner yn y prosiect arwyddocaol hwn. Rydym yn gwybod bod eithriad o ysgol yn niweidiol ar gyfer y person ifanc dan sylw. Yma yng Nghymru, mae ysgolion ac awdurdodau lleol wedi bod yn gweithio’n galed i ostwng y nifer o eithriadau o’r ysgol – sydd bellach llawer yn is na’r niferoedd yn Lloegr. Fodd bynnag, mae’r heriau o ran sut i ddelio â disgyblion sydd â phroblemau difrifol yn parhau.\n“Bydd yr ymchwil yn edrych ar yr heriau hyn, o safbwynt y bobl ifanc eu hunain, eu ffrindiau ysgol, eu hathrawon a gweithwyr proffesiynol allweddol eraill. Bydd Lab Data Addysg WISERD a sefydlwyd yn ddiweddar hefyd yn edrych ar batrymau eithriadau o’r ysgol ar draws y DU er mwyn canfod yr ardaloedd uchel ac isel o eithriadau o’r ysgol a pha amgylchiadau a allai fod yn sail i’r patrymau hyn.\n“Ar y cyfan, rydym yn gobeithio darganfod beth allai Cymru ddysgu gan wledydd eraill a beth allai gwledydd eraill ddysgu gan Gymru.”


Croesi traeth gan gwyn thomas\n2019-12-10 03:34 Disgrifiad. Llenyddiaeth: Top of the Pops cerdd gan Gwyn Thomas, o'r gyfrol Croesi Traeth\nGyda symud y syniad or cae ir traeth, mae Gwyn Thomas yn gwella ar y ddihareb, oherwydd nid yw hyd yn oed l eich troed yn paran hir ar draeth. Dim ond un symudiad gan y tonnau ac mae eich cerddediad chi wedi ei ddileu am byth. croesi traeth gan gwyn thomas Yma y mae fy lle a Croesi Traeth. Mesur Croesi Traeth. Penrhydd (Y Wers Rydd) Themu Croesi Traeth. Marwoldeb, Henaint, Bywyd. Gwerinwr yw Gwyn Thomas, o deulu chwrel, bardd a darlithydd disglair sydd wedi cyfrannu at hanes a llenyddiaeth ei fro a'i wlad. Nodweddion Arddull Yma y mae fy lle.\nBardd Cymraeg ac ysgolhaig oedd Gwyn Thomas (2 Medi 1936 13 Ebrill 2016). Detholiad o'i Gerddi gan Zbigniew Herbert, cyfieithwyd gan Gwyn Thomas, J Elwyn Jones, Nesta Wyn Jones. Croesi Traeth (Gwasg Gee, 1978) Symud y Lliwiau (1981) Wmgawa (Gwasg Gee, 1984) croesi traeth gan gwyn thomas\nGwyn Thomas (2 September 1936 13 April 2016) was a Welsh poet and academic. He was a National Poet of Wales Early life and education. Born in Tanygrisiau, Gwynedd, and brought up Croesi Traeth ('Crossing a Beach') (1978) Symud y Lliwiau ('Moving the Colours') (1981) Croesi Traeth. Gwyn Thomas. View more titles by 'Gwyn Thomas' ISBN: ( ) Publication Date January 1994 Cyfrol o gerddi gan Gwyn Thomas, Bangor. Cyhoeddwyd gyntaf ym 1978. This title is categorised andor subcategorised as croesi traeth gan gwyn thomas\nVideo Croesi traeth gan gwyn thomas\nGallery Croesi traeth gan gwyn thomas


3d Gemau Pos Spot 3d Arkanoid Bechgyn Gweithredu Voynushki Ras ar gyfer bechgyn Rasio ar y wagenni Rasio mewn ceir Rasio Beiciau Modur Ymladd ar gyfer dau Dreigiau Gaeaf Zombie Gemau Rhyfel\nGêm Disgrifiad: Yn y gêm Fit, bydd angen i chi gydosod rhai gwrthrychau yn un cyfan. Cyn i chi ar y sgrîn bydd yn weladwy llwyfan lle mae twll o siâp geometrig penodol. Yn uwch na hynny, bydd eitem benodol yn mynd i lawr ar gyflymder penodol. Bydd angen i chi glicio ar y sgrîn gyda'r llygoden i droi'r gwrthrych yn y gofod nes ei fod yn cymryd y lle rydych ei angen ac nad ydych yn syrthio i'r llwyfan. Os yw'r gwrthrych yn codi'n union yn y twll, byddwch yn pasio'r lefel ac yn cael pwyntiau.\nCof yr wyddor Diffoddwr merch Bloc brics Ras beicio mynydd Cryfder Cudd: Nadroedd Hynafol Sting pong pong Miss Tuning: Merched Rasio ceir Lladdwr Arfog Stickman 3D Saethwr ar-lein Llaw Ymosodiad Zombie Bachgen yn rhedeg mewn cap Rhyfel Gangster Anferthol Miner meme\nYn y gêm Fit, bydd angen i chi gydosod rhai gwrthrychau yn un cyfan. Cyn i chi ar y sgrîn bydd yn weladwy llwyfan lle mae twll o siâp geometrig penodol.


Ryseitiau Rhôl Haf Hawdd a Bowls Nwdls i Guro’r Gwres – Stokepic\nRyseitiau Rhôl Haf Hawdd a Bowls Nwdls i Guro’r Gwres\nGall salad nwdls adfywiol neu rôl haf godi’ch calon yn ystod misoedd poethaf y flwyddyn. Mae perlysiau ffres, moron wedi’u piclo a chiwcymbrau, a phrotein fel tofu neu berdys yn nodweddiadol ar gyfer y bowlenni a’r rholiau oer hyn, ond gallwch chi eu haddasu yn seiliedig ar y cynhwysion yn eich pantri a’ch oergell.\nGellir mynd â nwdls vermicelli oer yn hawdd wrth fynd. Gwlychwch ddalen neu ddwy o bapur reis, llenwch â llysiau wedi’u coginio’n gyflym, protein, a nwdls, a’u lapio mewn rholyn haf cludadwy.\nWrth i’r haf hwn gynhesu, ciciwch yn ôl gyda’r pum rysáit hyn ar gyfer bowlenni nwdls oer a rholiau haf. Mae ein Chwiliwr Ryseitiau yn cynnwys llawer mwy o ryseitiau nwdls a rholiau haf, felly edrychwch yno am fwy o ysbrydoliaeth.\nPam y Dylai Papur Reis a Phapurau Wonton Fod yn Staple Pantri i chi\nRholiau haf oer Fietnam, i fyny. Beth yw haf swanllyd heb y rholiau bach crensiog hyn? Mae’r byrbrydau oer ac adfywiol hyn yn fyrbrydau gwych ar gyfer picnics a phrydau ysgol. Os ydych chi’n brin o amser neu gynhwysion, gallwch chi lenwi’r rholiau gyda chyn lleied â dau gynhwysyn. Ond os yw amser ar eich ochr chi, stwffiwch nhw gyda’ch holl hoff lysiau a phroteinau ar gyfer brathiad lliwgar ac amlbwrpas.\nSalad nwdls reis Fietnameg. Erbyn hyn, mae’n debyg eich bod wedi rhoi cynnig, neu o leiaf wedi clywed am, pho, y gem goron o gawliau nwdls Fietnam. Cyfnither llai adnabyddus Pho yw bun ga nuong, salad nwdls reis o Fietnam wedi’i ysgeintio â nuoc cham, saws pysgod chili-garlleg sy’n cyd-fynd â’r cyfan. Mae’r salad hwn, sydd wedi’i wneud â chyw iâr neu tofu, yn gwneud pryd gwych wrth fynd.\nSaws pysgod yw’r MVP blasus a gwreiddiol yn y 10 rysáit hyn\nNwdls Vermicelli Gyda Thyrmerig A Tofu. Mae tyrmerig yn ychwanegu lliw melyn dwfn a blas pupur bach i’r nwdls llithrig hyn. Mae’r rysáit yn galw am weini’r nwdls yn boeth, ond maen nhw’r un mor dda wedi’u gweini’n oer ar ddiwrnod cynnes.\nRholiau haf lliwgar gyda saws dipio. Yr un mor bwysig â llenwi rholyn yr haf yw’r saws dipio. Gall saws cnau daear clasurol fod yn bleserus gan y dorf. Ond os ydych chi’n osgoi cnau daear, dewiswch y sesnin saws pysgod sy’n ymddangos yn y rysáit hwn, sy’n ychwanegu blas sbeislyd.\nNwdls cnau daear sbeislyd. Mae nwdls cnau daear oer yn berffaith ar gyfer diwrnod poeth. Os yw’n well gennych fenyn cnau daear trwchus neu osgoi’r sbeisys, mae’r rysáit yn hawdd i’w ddefnyddio.